How did India become the capital of sugar patients Research on diabetes and our diet Bhojpuri: मधुमेह आ हमनी के खानपान पर शोध, भारत कइसे बनल शुगर मरीज के राजधानी?– News18 Hindi\nBhojpuri: मधुमेह आ हमनी के खानपान पर शोध, भारत कइसे बनल शुगर मरीज के राजधानी?\nविश्व मधुमेह संघ कहता कि दुनिया भर में सबसे ज्यादा सुगर के मरीज भारत में बाड़न स. त लोग मुहावरा बनवले बा कि पूरा विश्व में भारत, मधुमेह रोगियन के राजधानी बनि गइल बा.\nLast Updated : July 16, 2021, 14:08 IST\nबहुत कमे उमिर में लइकन के सुगर के बेमारी पहिलहूं होत रहल ह बाकिर अब युवा रोगिन के संख्या बढ़ि गइल बा. डाक्टर कहता लोग कि कोरोना भइला पर जेकरा के एस्टराएड दियाइल बा ओकरो में से कुछ मरीज नया मधुमेह के रोगी हो गइल बा. नया माने जेकरा पहिले सुगर ना रहल ह, बाकिर कोरोना का बाद हो गइल बा. सुगर के लेके ढेर आदमी अंउजाइल रहेला. त आजु ओकरा के क्लीयर करे के समय आ गइल बा. आईं एकरा के तनी विस्तार से जानल जाउ. विश्व मधुमेह संघ कहता कि दुनिया भर में सबसे ज्यादा सुगर के मरीज भारत में बाड़न स. त लोग मुहावरा बनवले बा कि पूरा विश्व में भारत, मधुमेह रोगियन के राजधानी बनि गइल बा.\nई त सभे जानता कि दू तरह के सुगर के बेमारी होला- टाइप-1 आ टाइप- 2. त टाइप-1 में हमनीं के पैंक्रियाज भा अग्नाशय पर्याप्त इंसुलीन ना बनावेला. अग्नाशय इंसुलीन आ ग्लूकागान हॉर्मोन के निर्माण करेला आ एंजाइम बनावेला. एंजाइम आंत में कार्बोहाइड्रेट, प्रोटीन आ फैट के पचावे में सहायक होला. नतीजा ई होला कि शरीर में शुगर के स्तर कम रहेला. हमनी के शरीर के कोशिका आपन काम खातिर ग्लूकोज के उपयोग करेली सन. टाइप-2 के बेमारी में हमनी के शरीर में अइसन कोशिका बन जाली सन जौन अग्नाशय के पैंक्रियाज रिलीज कइला पर ओकर प्रतिरोध करेली सन. अग्नाशय से इंसुलीन रिलीज होई बाकिर ऊ बेमतलब हो जाई. नतीजतन शरीर में ग्लूकोज बढ़त चल जाई. त ई भइल टाइप-1 आ टाइप-2 सुगर के बेमारी. इंसुलिन एक प्रकार के हार्मोन ह जौना के निर्माण अग्नाशय में होला. हमनी के अमाशय कार्बोहाइड्रेट्स के रक्त शर्करा में बदल देला. इंसुलिन के माध्यम से ई रक्त शर्करा ऊर्जा में परिवर्तित हो जाला. जदि पैनक्रियाज इंसुलिन बनावल बंद क देउ त ब्‍लड ग्‍लूकोज ऊर्जा में परिवर्तित ना होई.\n• त पहिले ब्लड सुगर नापे के पैमाना के समुझि लिहल जाउ. बिना कुछ खइले- पियले होत सबेरे जौन खून के टेस्ट होला ओकरा के फास्टिंग सुगर कहल जाला. वर्ल्ड हेल्थ आर्गनाइजेशन भा विश्व स्वास्थ्य संगठन (WHO) के वेबसाइट कहता कि फास्टिंग सुगर 70 से लेके 100 mg/dl रहे के चाहीं. आ पीपी माने खाना खइला का बाद सुगर लेबेल- 140 mg/dl से कम रहे के चाहीं. अच्छा ई एमजी का ह? mg ह मिलीग्राम आ dl ह डेसी लीटर. एक ग्राम में एक हजार मिलीग्राम होला आ एक लीटर के 1/10 वां भाग डेसी लीटर (dl) कहाला. त अब आगा से रउरा लगे जब राउर ब्लड सुगर के रिपोर्ट आई आ ओमें एमजी भा डीएल लिखल रही त रउरा समुझ में आ जाई. खइला का बाद जौन सुगर नापाला ओकरा के पीपी कहल जाला. पीपी माने पोस्टप्रेंडियल माने खाना खइला के दू घंटा का बाद ब्लड सुगर के चेक कइल. इहो नियम बा कि रात का खाना आ सुबह के टेस्ट करावे के बीच कम से कम आठ घंटा के गैप रहेके चाहीं. अच्छा फास्टिंग सुगर के लेवेल कोलकाता में 70 से 100 मानल जाला आ बंगलूरू में कई गो पैथालाजिकल सेंटर पर ई लेवेल 70 से 110 बा. ई अंतर काहें? एकरा पर हम कुछ डाक्टर लोगन से बातचीत कइनीं हं कि आखिर असली फास्टिंग सुगर कतना के बीच रहे के चाहीं? अधिकतर डाक्टर जबाब दिहुए लोग कि फास्टिंग सुगर लेवेल 70 से 110 के बीच रहल नार्मल बा.\n• एही से डाक्टर लोग कहता कि सुगर के रोगी मीठा से दूर रहो, जमीन के अंदर पैदा होखे वाला सब्जी से दूर रहो, फाइबर वाला नाश्ता करो आ रोज एक कोस टहलो. जे टहलत नइखे ऊ घरहीं वर्क आउट करो. वर्क आउट माने ट्रेड मिल पर दउरो भा कसरत वाला साइकिल चलाओ. शोध कहता कि खाना में कार्बोहाइड्रेट आ ग्लूकोज के मात्रा कम रहे के चाहीं. माने लो सुगर आ हाई फाइबर वाला नाश्ता रहे के चाहीं. ज्यादातर रोगियन के दलिया खाए के कहल जाला काहें से कि ओकनी खातिर ई सुपर फूड ह. जेकरा बेकरी वाला ब्रेड खाए के आदत बा ऊ ब्राउन ब्रेड खाउ. एइजा तनी ठहरीं. ब्राउन ब्रेड का बारे में बड़ा शिकाइत आवता. कहाता कि सफेदका ब्रेड के रंग दियाता. माल ऊहे बा, खाली रंग दिहला से ओकर नांव ब्राउन ब्रेड हो जाता. ए बात के कुल ब्रेड कंपनियां बिरोध करतारी सन आ प्रमाण देतारी सन कि ब्राउन ब्रेड सफेदका ब्रेड से एकदम अलग बा. बाकिर ब्राउन ब्रेड पर ढेर लोग अभियो संकाइल रहता. हमनी का देश में सुगर का रोगी के एवोकेडो नांव वाला फल खाए के कहल जाला. ई फल बहुते मंहंगा बा. सबका बस में एकरा कीनल नइखे. एवोकेडो असल में मेक्सिको के फल ह. ओइजा ई सस्ता भाव में बिकाला. ओइजा लोग रोजे एकर चटनी बनाके, सलाद बनाके नाश्ता में खाला. ई बात हम एसे जानतानी कि हमरा घर के एगो आदमी मेक्सिको रहेला. ऊहे ईकुल बतवले बा. ओइजा ई सस्ता बिकाला. बाकिर हमनी का देश में बहुते महंगा बा. भले ई बहुत फायदामंद होखे तबो महंगा होखला के कारन एकरा के छोड़ दीं. सुगर वाला रोगियन के अमरूद, जामुन आ खीरा सबसे बढ़िया फल मानल जाला. खीरा फलो ह आ तरकारियो ह. कई शहरन में अमरूद बारहो मास मिलेला. कोलकाता में भी ई फल बारहो मास मिलेला.\n• मधुमेह के रोगी लोगन के जौन सावधानी बरते के कहल बा ओमें पहिला बा कि नाश्ता का घरी चाय भा कॉफी के सेवन एकदम नइखे करेके. बाजार में बिकाए वाला पैक कइल फ्रूट जूस से सात कोस दूर रहेके बा. प्रासेस्ड फूड एकदम नइखे खाएके. प्रासेस्ड फूड का ह? पासेस्ड फूड ह बेकरी वाला ब्रेड, बिस्कुट, पैस्ट्री, पैटीज, केक वगैरह. कुछ लोग केला के बिना ना रहि सकेला. त आयुर्वेद के डाक्टर लोग कहले बा कि केला में पर्याप्त कार्बोहाइड्रेट रहेला. एसे जदि केहूके केला बिना छटपटाहट बा आ ऊ मधुमेह के रोगी बा त ओकरा केरा के आधा टुकड़ा खाए के चाहीं. एकरा से बेसी ना. ओही तरे एह रोग से ग्रस्त लोगन के रोज एगो चाहे आधा सेब खाए के राय दिहल बा. सेब में एंटी आक्सीडेंट तत्व पर्याप्त मात्रा में रहेला. सेब बैड कोलेस्टेराल माने खराबका कोलेस्टेराल के कम करेला. नाशपाती में भी बहुते फाइबर रहेला. जौना से मधुमेह के रोगी के दूर भागे के चाहीं ऊ ह- अंगूर, चेरी, अन्नानास, केला, सूखा मेवा आ मीठ फलन के रस. आयुर्वेद के डाक्टर लोग कहले बा कि सबेरे उठिके एक गिलास पानी में आधा चम्मच मेथी पाउडर डालिके पिए के चाहीं. एकरा अलावा रात में जौ के रात में पानी में भिंगाकर रख दीं आ सबेरे एह पानी के छानि के पीहीं. एकरा एक घंटा का बाद बिना चीनी के चाय आ बिना मीठा वाला एगो बिस्कुट ले सकेनी. हालांकि ऊपर लिखा चुकल बा कि बिस्कुट प्रासेस्ड फूड ह, बाकिर तबो ढेर आदमी के जीवन बिस्कुट के बिना सूना लागेला. त ओकरा खातिर एगो बिस्कुल खाए के कहल बा. एकरा अलावा एक कटोरी अंकुरित अनाज आ बिना मलाई वाला दूध. मान लीं कि पराठा खाए के मन क दिहलस त बिना तेल/ घीव वाला एगो परांठा आ एक कटोरी दही खा सकेनी. मधुमेह के रोगियन के आयुर्वेद में मट्ठा पीए के सलाह दीहल बा.\nदुपहरिया के भोजन से पहिले एगो अमरुद, सेब, संतरा भा पपीता खाए के सलाह दीहल बा. अब रउरा मन में सवाल उठत होई कि खाना के मात्रा का रहे के चाहीं. त जब डाक्टर लोगन से बात कइनीं हं त ओह लोगन के कहनाम बा कि खाना में दू गो रोटी, एगो एकदम छोटकी कटोरी में भात, एक कटोरी दाल, एक कटोरी सब्जी, तनी दही आ भरपूर सलाद खाए के चाहीं. रात के खाना में जदि संभव होखे त खाली सलाद आ सूप के सेवन करे के चाहीं. प्रसिद्ध फिल्म अभिनेत्री एगो इंटरव्यू में बतवले बाड़ी कि रात खान ऊ खाली सलाद आ सूप के सेवन करेली. अनाज ना खाली. एसे उनकर एनर्जी लेवेल बहुते बढ़िया रहेला. आयुर्वेद के डाक्टर लोग सलाह देले बा कि रात खान सूते के पहिले एक गिलास गरम दूध में थोरकी भर हल्दी डाल के पी लेबे के चाहीं. बाकिर जदि रउरा सलाद आ सूप लेतानी त दूध से दूरे रहीं. ई कुल कइला से मरीज के सुगर लेवेल कंट्रोल में रही. डाक्टर लोग कहता कि हर छव महीना पर एक हाली आपन सुगर जरूर चेक करा लेबे के चाहीं. (विनय बिहारी सिंह वरिष्ठ स्तंभकार हैं. यह उनके निजी विचार हैं.)


अवधेश मिश्रा बन गइलें किन्नर ज्वाला बाई – Anjoria\nभोजपुरिया खलनायिकी के सिरमौर अवधेश मिश्रा एगो किन्नर वाला खतरनाक लुक में जल्दिए दर्शकन का सोझा आवे वाला बाड़न भोजपुरी फिल्म “ज्वालामंडी – एक प्रेम कहानी” में. निर्माता राजू सिंह आ निर्देशक जगदीश शर्मा के एह फिल्म में अवधेश मिश्रा ज्वालाबाई नाम के एगो किन्नर बनल बाड़न जे एगो कोठा के मालकिन हवे. अवधेश मिश्रा के अदा अउर संवाद अतना खतरनाक बा कि दर्शक उनुका के सरापे गरियावे पर मजबूर हो जइहें. रवि किशन आ रानी चटर्जी के मुख्य भूमिका का बावजूद फिल्म के केंद्र बिंदु अवधेशे मिश्रा बाड़न. हाल ही में फिलिम के ट्रायल शो में खुद रवि किशन अवधेश मिश्रा के अभिनय के जम के तारीफ करत कहलें कि ज्वाला बाई के किरदार में अवधेश मिश्रा से बेहतर केहू दोसर होईए ना सकत रहे.


रिंकू घोष बनली ‘भोजुपरी दबंग’ के ब्राण्ड एम्बेसडर – Anjoria\nभोजपुरी सिनेमा के ड्रीम गर्ल आ छोटका परदा के ‘दुर्गेश नंदिनी’ रिंकू घोष के भोजपुरी सितारन के क्रिकेट टीम ‘भोजपुरी दबंग’ के ब्राण्ड एम्बेसडर बनावल गइल बा. चर्चित भोजपुरी अभिनेत्री पाखी हेगड़ेओ ब्राण्ड एम्बेस्डर बाड़ी भोजपुरी दबंग के.\nरिंकू के कहना बा कि दुनिया भर के करोड़ों भोजपुरियन के पसंद ‘भोजपुरी दबंग’ के ब्राण्ड एम्बेस्डर बनल उनका ला गर्व के बाति बा. जवना इण्डस्ट्री में हमनी का काम करीलें ओकरा टीम के उत्साह बढ़ावल हमरा ला बेहतरीन अनुभव होई.\nहिट फिलिमन के किंग कम्पनी आदि शक्ति इंटरटेनमेंट


बलिया बम(?) विस्फोट कांड में कवनो सुराग ना मिलल – टटका खबर\nबलिया बम(?) विस्फोट कांड में कवनो सुराग ना मिलल\nरसड़ा के जाम में पिछला दिने भइल टार्च बम विस्फोट का मामिला में बनारस से आइल फारेंसिक टीम के कवनो तरह के सुबूत बटोरे में सफलता नइखे मिलल. अबहीं ले एह मामिला में कवनो ठोस सुबूत नइखे मिलल कि कवना तरह के विस्फोटक आ कवना तरह के विस्फोट प्रणाली के इस्तेमाल भइल बा. पुलिस के एकरो कवनो सुराग नइखे मिलत कि के बम लटकावल आ कवना मकसद से ई काम कइल गइल.


If NRC comes to Assam what will happen with 1500 Bhojpuri-speaking people living there Bhojpuri: अगर लागू भइल NRC त असम के 15000 भोजपुरी लोगन क का होई?\nLast Updated: April 2, 2021, 9:47 PM IST\nदोसरा ओर असम खातिर कांग्रेस क घोषणापत्र में सरकार बनते ही सीएए कानून के निरस्त करे क वादा कइल गइल ह. असम में आपन हेराइल आधार के फेरो पावे खातिर मूल असमिया निवासी क मूल भावना के चलिता ही कांग्रेस सीएए के विरोध कर रहल ह. 1980 के असम आंदोलन के पीछे असमिया अउर गैर असमिया विवाद रहे. असम आंदोलन में स्थानीय भाषा बोली अउर संस्कृति बचाओ क ही संघर्ष रहे. 1994 क अमस समझौता में भी 1971 के बाद असम में बाहर से बिशेषकर बांग्लादेश के आइल लोगन क पहचान कर बाहर करे क बात रहे. 2013 में सुप्रीम कोर्ट क पहल पर असम खातिर शुरू कइल गइल एऩआरसी प्रक्रिया में भी 1971 तक असमिया नागरिक के चिन्हित करे क प्रावधान रहे. असम आंदोलन कहे क त बांग्लादेशी नागरिकन के विरोध में रहे लेकिन मूल असमिया भावना गैर असमिया लोगन के विरोध में रहे.\nइहे कारण ह कि सीएए बनला क सबसे अधिका विरोध मूल असमिया लोगन के बीच होइल. जबकि एनआरसी से बाहर होइल5लाख लोगन के सीएए से आस जगल रहे कि उनके असम क नागरिकता फेरो वापस मिल जाई. 15000 भोजपुरी समाज के लोगन के त बिशेष आस रहे. एसे कि 1990 के अलग असम बनावे के आतंकवादी संगठन अल्फा के आंदोलन क सबसे ज्यादा शिकार बिहार अउर पूर्वांचल के भोजपुरी भाई लोग ही होइल रहे. अउर असम में भाजपा का परभाव बढ़े लागल त असमिया समाज में ओके भोजपुरी जनता पार्टी कहल गइल. असम में भाजपा के सरकार भी बनल. जाहिर ह कि उनकर सरकार बनावे में भोजपुरी समाज क भी हाथ रहे लेकिन अब उनकर परेशानी अउर बढ़ गइल ह. उनकरा समझ में ना आवत ह कि उनकर समाज केकरा पक्ष क बात करे... भाजपा के पक्ष क जे इ चुनाव में 15000 भोजपुरी भइयन के बारे में एगो शबद ना बोलत ह आ कि कांग्रेस के पक्ष क जे एक समय मतंग सिंह जइसन एगो सामान्य मनई के राज्यसभा भेज के भोजपुरी समाज क मान बढ़ौले रहे, अउर अब सीएए के रद्द करे क बात कर रहल ह. (लेखक सुशील कुमार सिंह वरिष्ठ पत्रकार हैं.)


टी २० क्रिकेट टुर्नामेण्ट (चौथा दिन) : विद्या सदन आ मनकामना मा. वि. विजयी – Aapan Birgunj\nटी २० क्रिकेट टुर्नामेण्ट (चौथा दिन) : विद्या सदन आ मनकामना मा. वि. विजयी\nadmin प्रकाशित मिति - Oct 30, 201820\nवीरगंज, १३ गते कार्तिक ।\nवीरगंज के नारायणी रङ्गशाला के क्रिकेट मैदान में युनिसन ग्रुप अफ स्कुल पर्सा के आयोजना में चल रहल १७ वाँ टि २० क्रिकेट टुर्नामेण्ट २०७५ के चौथा दिन के पहिलका खेल में सिनियर तरफ विद्या सदन आ होली एन्जल बिच भईल प्रतियोगिता में विद्या सदन मा. वि. २ विकेट से विजय भईल बा ।\nदिन के पहिलका खेल में होली एन्जल आपन २० ओेभर के खेल में १० विकेट के नोक्सानी पर मात्र १०५ रन बनईले रहे जेकरा के खेल समाप्ती के ९ बल पहिलही विद्या सदन विजयी लक्ष पावे में सफल भईल रहे । विद्या सदनन मा. वि. मात्र १८.३ ओभर में ८ विकेट गवां के १०९ रन बना देले रहे । ई खेल में म्यान अफ द म्याच विद्या सदन मा. वि. के साहिल हवारी घोषित भईल रहलन ।\nओइसही मंगर के ही भईल दुसरका खेल के सिनियर तरफ मनकामना मा. वि. आ सनराईज मा. वि. बिच भईल क्रिकेट खेल में मनकामना मा. वि. २० ओेभर में ६ विकेट गवां के १५५ रन बनावत सनराइज़ मा. वि. ऊपर १११ रन के भारी अन्तर से बिजयी भईल बा ।\n१५६ रन के विजयी लक्ष लेके खेले आइल सनराईज मा. वि. आपन १३.१ ओभर में १० विकेट गवां के ४४ रन मात्र बनवले रहे । उक्त खेल में मनकामना मा. वि. के ईनामुल हक म्यान अफ द म्याच घोेषित भईले ।\nआजू के खेल में उत्कृृष्ट खेल प्रदर्शन करेवाला मा. वि. के खेलाडी के युनिसन ग्रुप अफ स्कुल पर्सा के पदाधिकारी छेदुप लामा द्वारा शिल्ड प्रदान कर के सम्मानित कईल गईल रहे ।


दामिनी-ई-कोह: सावन में\nwah!!! sawan ke liye tadap ka adbhut chirtan kiya hai\nek shikayat hai... ye font kee galatee to hataiye, swadisht vyanjayan men kaknkad jaisa lagata hai\nummeed hai aap ko bura naheen lagega\n29 अगस्त 2010 को 10:35 am\nतू क्या जाने वफ़ा तड़प क्या चीज होती है,\nसजनी बिन साजन का क्या हाल होता है.\nजब भी बरसे रिमझिम पानी,दादुर गीत सुनाये\nसनम तुम हमको बहुत याद आये.\n7 सितंबर 2010 को 5:42 am


देउवाविरुद्ध पौडेल समूहले दर्ता गरायो विरोध पत्र, के-के छन् माग ? – NawalpurTimes.com\nदेउवाविरुद्ध पौडेल समूहले दर्ता गरायो विरोध पत्र, के-के छन् माग ?\nप्रकाशित : २०७७ असोज १२ गते १९:४६


खेसारी के गुमान तूरत दिनेश लाल यादव 'निरहुआ' मुंहतोड़ जवाब देले!\nTuesday, 23 July, 2019 | India\nमनोरंजन ब्यूरो |\nखेसारी लाल यादव अवुरी दिनेश लाल यादव निरहुआ [फ़ाइल फोटो]\nभोजपुरी सिनेमा के सबसे लोकप्रिय कलाकार में गिनाए वाला दिनेश लाल यादव 'निरहुआ' अवुरी खेसारी लाल यादव एकही मुद्दा प अलग-अलग बयान देके हलफ़ा मचा देले। एक ओर खेसारी के बयान से भारी बवाल खाड़ा हो गइल त दोसरा ओर दिनेश लाल यादव के बयान ए बवाल के शांत करे के प्रयास मानल जाता।\nबहुत लंबा समय से कहल जाता कि भोजपुरी सिनेमा के चलते भोजपुरी गीत-संगीत के स्तर में गिरावट आवता। संगही कुछ लोग के आरोप बा कि दिनेश लाल यादव 'निरहुआ' , खेसारी लाल यादव अवुरी पवन सिंह जईसन भोजपुरिया स्टार अश्लीलता फैलावतारे।\nएही आरोप प सफाई देत खेसारी एगो बयान में कहले कि "जदी भोजपुरी (भोजपुरी सिनेमा इंडस्ट्री) से 'निरहुआ', खेसारी आ पवन के निकाल दिहल जाए त का रह जाई?" उ कहले कि एही तीन स्टार के दम प समूचा भोजपुरी इंडस्ट्री चलतिया।\nखेसारी के इ बयान सोश्ल मीडिया प आग निहन पसरल। भारी बवाल खाड़ा भईल। भोजपुरी के विकास अवुरी भोजपुरी के बचावे खाती काम करत लोग खेसारी लाल यादव के काड़ा आलोचना कईले।\nअब एही मुद्दा प दिनेश लाल यादव एगो अयीसन बात कहले, जवन कि बहुत हद तक सही बा अवुरी खेसारी के बात से एकदम उल्टा बाटे। शायद उ खेसारी के बयान से पैदा भईल बवाल के शांत करे के प्रयास कईले।\nखेसारी के बयान से जुडल एगो सवाल के जवाब में दिनेश लाल यादव कहले, "आज के दौर सभ लोग चलत गाड़ी में सवार भईल बाड़े। लेकिन ए गाड़ी के चलावे खाती अनगिनत लोग मेहनत कईले, खून-पसेना अवुरी पईसा बहवले। ए गाड़ी के एक-दु लोग ना, सैकड़ों लोग अपना मेहनत से आगे खींचतारे।"\nदिनेश लाल यादव के बयान के ओ आग के बुतावे के प्रयास मानल जाता, जवन कि खेसारी के बयान से लागल रहे।\nFirst Update: 13 July, 2018 08:50 PM


"प्यार कवनो खेल ना ह" में फेर से खेसारी लाल यादव आ नेहाश्री सिंह एक संगे – Anjoria\nभोजपुरी के अनेके हिट एल्बम दे चुकल निर्माता निदर्शक राकेश कुमार के कंपनी राकेश सिने मिडिया प्रा. लि. के फिलिम “प्यार कवनो खेल ना ह” में खेसारी लाल यादव आ नेहाश्री सिंह एक संगे नजर अइहें. एह फिलिम का जरिए लाडो मधेसिया के रुपहला परद पर लांच कइल जात बा. लाडो मधेसिया भोजपुरी लोक गायक का रूप में चर्चित बाड़ें.\nयाद करीं कि निर्माता अलोक कुमार के सुपर सुपर हिट फिलिम “साजन चले ससुराल” से नेहाश्री सिंह अपना फिलिमी सफर के शुरूआत कइले रही आ नायक रहलन खेसारी लाल यादव. किस्मत दुनु के साथ दिहले रहे आ दुनु जने अपना पहिलके फिलिम से सुपर स्टार बन गइले. “प्यार कवनो खेल ना ह” के शूटिंग बिहार के छपरा, सिवान, गोपालगंज का अलावे पुरी, दिल्ली आ नैनीताल के खुबसूरत लोकेशन पर भइल बा. एहमें रोमांस आ एक्शन भरपूर बा. गाना नौ गो बाड़ी स जवना के गवले बाड़न खेसारी लाल यादव, विनोद राठोर, इंदु सोनाली, खुशबू जैन अउर आलोक कुमार. गीतकार हउवें महेश परदेशी, कृष्ण बेददी, आ श्याम देहाती. संगीत दिहल ह एम. एम बदर के. छायांकन बिरजू चौधरी, डांस विशाल, फ़ाइट पपू कराटे, आ मेकअप धर्मवीर के बा. मुख्य कलाकार बाड़ें खेसारी लाल यादव, नेहाश्री, लाडो मधेसिया, सी.पी. भट्ट, अरुण कुमार, अनीता सिंह, मो. आरिफ, सिराज भगत अउर उमेश सिंह.


Download आगया पवन सिंह और लूलिया का एक और नया धमाकेदार वीडियो सांग - माल छर हर Bhojpuri | Mp4 3GP HD Download\nआगया पवन सिंह और लूलिया का एक और नया धमाकेदार वीडियो सांग - माल छर हर Bhojpuri\nआगया पवन सिंह और लूलिया का एक और नया धमाकेदार वीडियो सांग - माल छर हर Bhojpuri Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: आगया पवन सिंह और लूलिया का एक और नया धमाकेदार वीडियो सांग - माल छर हर Bhojpuri Mp4 3GP HD Download\nDate : 2021-03-19 10:21:27 pm\nTags: आगया पवन सिंह और लूलिया का एक और नया धमाकेदार वीडियो सांग - माल छर हर, Wave Music,Wave,pawan singh,pawan singh new song,pawan singh song,pawan singh movie,pawan singh film,pawan singh film song,pawan singh new song 2019,nidhi jha,nidhi jha luliya,luliya song,माल छर हर,आगया पवन सिंह और लूलिया का एक और नया धमाकेदार वीडियो सांग,Pawan Singh new song,Pawan Singh ka naya gaana,Pawan Singh hd video,Pawan Singh ka gaana,Pawan Singh 2019\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id U5Z_C6qgOKM


बोनस – टटका खबर\nयूपी के सरकारी कर्मचारियन के बोनस के एलान\nयूपी के सरकारी कर्मचारियन के एह साल साढ़े तीन हजार रूपिया बोनस दीहल जाई. पिछला साल तीन हजार रुपिया दीहल गइल रहुवे. बाकिर पूरा बोनस ओह लोग के हाथे ना लागी. आधा बोनस ओह लोग के भविष्य निधि खाता में जमा क दीहल जाई. राज्य के करीब 14 लाख कर्मचारियन के एकर फायदा मिले वाला\nयूपी सरकार अपना नॉन गजटेड कर्मचारियन के बोनस दिहलसि\nचार हजार आठ सौ रुपिया से कम का ग्रेड के कर्मचारियन के यूपी सरकार एक महीना के तनखाह बोनस का रूप में दी. ई बोनस राज्य सरकार के कर्मचारियन का अलावे राज्य निधि से सहायता लेबे वाला शिक्षण संस्थान, स्थानीय निकाय आ जिला निकाय के कर्मचारियनो के दिहल जाई. अधिकतम बोनस पैंतीस सौ रुपिया होखी.


महुआ टीवी के कार्यक्रमन के समय बदलल – Anjoria\nApril 24, 2010 OmPrakash Singh टीवी, मनोरंजन 0\nभोजपुरिया परिवारन के चहेता चैनल महुआ टीवी के हर कार्यक्रम दर्शकन के दिलोदिमाग छाप लिहले बा. एने सोमार से एकरा कुछ धारावाहिकन के समय में बदलाव कइल गइल बा. साँझ साढ़े सात बजे से देखावल जा रहल प्रकाश झा के धारावाहिक बाहुबली अब सोमार से ले के बियफे ले साँझ सात बजे से देखावल जा रहल बा. विनय आनन्द के एंकरिंग से सजल गृहलक्ष्मी अब साढ़े सात बजे साँझ से सोमार से बियफे चार दिन देखावल जा रहल बा. गजेन्द्र चौहान आ उपासना सिंह के सशक्त अदायगी से सजल धारावाहिक सेन्हुर अब रात आठ बजे से देखावल जा रहल बा. इहो सोमार से बियफे ले.\nएगो कली के कहानी आँचल अब रात साढ़े आठ बजे से प्रसारित होखी. एगो रोमांचक मोड़ ले चुकल धारावाहिक बड़की मलिकाईनके समय अब सोमार से बियफे ले रात नौ बजे से, छात्र राजनीति पर आधारित धारावाहिक इम्तिहान रात साढ़े नौ बजे से प्रसारित कइल जा रहल बा.\nशुक आ शनिचर के प्रसारित होखे वाला हँसी आ मस्ती से भरल धारावाहिक लाफ्टर एक्सप्रेस साँझ सात बजे से आ अतवार के प्रसारित होखे वाला संडे भोजपुरी ब्लाक बस्टर मूवी साँझ सात बजे से प्रसारित होखल करी. समय में फेर बदल रउरे लोगन के सुविधा ध्यान में राखत कइल गइल बा. बाकी कार्यक्रम के समय पुरनके बा.


कोशिका (जीव बिज्ञान) - विकिपीडिया\nकोशिका (जीव बिज्ञान)\nए लेख में कौनों संदर्भ या स्रोत के उद्धरण दे के बात के प्रमाण नइखे दिहल गइल। बिस्वस्नीय स्रोत आ संदर्भ के उद्धरण दे के ए लेख के बेहतर बनावे में मदद करीं। बिना स्रोत-संदर्भ के लिखल जानकारी के केहू भी संदेह की आधार पर चुनौती दे सकेला आ अइसन चीज हटा दिहल जाई। (सितंबर 2015)\nपियाज के कोशिका, कोशिका की चक्र की अलग-अलग अवस्था में\nएगो जीवकोशिका (बायें) आ एगो पौधकोशिका (दहिने)\nएगो जीव-कोशिका के संरचना\nकोशिका जीव शरीर के आधारभूत इकाई ह। कवनो प्रानी मे इहे कोशिका से जीव के अंग बिकाश होला आ वोही अंग समूह के शरीर कहल जाला। कोशिका बहुत प्रकार के उपकोशिका से निर्मित होला, जवना में माइटोकांड्रिया, नुक्लेउस, गोलगिबॉडीएस, आदि मुख्य तत्व होला।\n1 कोशिका के प्रकार\n2 कोशिका के आधार प जीव के प्रकार\n3 कोशिका के खोज इतिहास\n4 कोशिका के संरचना आ प्रकार\n5 कोशिका विभाजन\nकोशिका के प्रकार[संपादन करीं]\nजीव जगत में जीवन, पशु आ पौधा दू रूप में बाँटल गइल बा आ एही से कोशिका भी जीवकोशिका आ पौधकोशिका दू प्रकार के होला।\nकोशिका के आधार प जीव के प्रकार[संपादन करीं]\nकोशिका के आधार प दू प्रकार के जीव होले। एककोशीय जीव जैसे अमीबा आ बहुकोशिकीय जीव, जैसे आदमी, काहें की आदमी के शरीर ढेर सारा कोशिका से बनल बा।\nकोशिका के खोज इतिहास[संपादन करीं]\n1965 में सबसे पाहिले रॉबर्ट हुक नाव के बिज्ञानिक कोशिका के बारे में बतवले रहन। दुगो जर्मन जीव वैज्ञानिक एम श्लाइडन आ टी श्वान 1838-39 में कोशिका सिद्धान्त के स्थापना कइले रहन, जेकरा अनुसार सब जीव के निर्माण कोशिका से होला।\nआर्यावर्त में कोशिका के जीवबीज के रूप में ऋषि चरक इ.स. 100 से 200 वर्ष पूर्व बर्णन कइले बाड़े। ऋषि चरक आ सुश्रुताचार्य इ.स. पूर्व 5000 में लिखल गइल अर्थववेद से ज्ञान प्राप्त करके तीन खंडमें आयुर्वेद प प्रबंध लिखले रहन। आज भी सूक्ष्म योग इहे अर्थववेद के कुछ सिद्धांत मन्त्र के शिवजी के द्वारा कुछ कीलित मन्त्र के साथ जोड़ के तंत्रबिद्या में आदमी के बाल आ नोह् से मोहन, मारन आ बशीकरण जइसन कठिन प्रयोग करे में आज भी सफल बा।इहे कारन से आज भी साधक, साधु, ऋषि आदि आपन दाढ़ी, बार, नोह साधना काल में ना काटत रहन।\nकोशिका के संरचना आ प्रकार[संपादन करीं]\nजीवधारि में दू प्रकार के कोशकीय संगठन पावल जाला। एक प्रकार ह प्राककेन्द्रकी (प्रोकैरिओट) जवना के कोशिका केंद्रक झिल्लीबद्ध ना होला, जबकि सुकेन्द्रकी (यूकैरिओट) में एक स्पष्ट केंद्रक दुगो झिल्लि से घेरल रहेला। कोशिका के मुख्य अवयव ह -\nसभ जीवाणु आ हरियर-नीला काई के कोशिका एगो दृढ़ कोशिका भित्ति से बद्ध होला, जवन पौधकोशिका नियन लेकिन जीवकोशिका से अलग होला, जेकरा कारण से ओहनी के पौधकोशिका वर्ग में शामिल कइल जाला।\nसब जीवकोशिका में एगो अईसन झिल्ली होला जवना के आरपार कवनो रस द्रब्य त जा सकेला लेकिन ई देखे में ई एगो विभेदक नियन लउकेला जेकरा के जीवद्रव्यकला कहल जाला। ई कोशिका के बाहर आ भीतर के पदार्थ के गति के नियंत्रण करेला।\nसभ यूकैरियोट जीव में एक स्पष्ट केंद्रक (nucleus) होला। ई केंद्रक सभ कोशिकीय क्रिया के नियंत्रण केंद्र होखेला।\nई प्रकाश संश्लेषण क्रिया के केंद्र ह, यह से खाली प्रकाश संश्लेषित पौधकोशिका में ही पावल जाला।\nई एगो दुहरा झिल्ली से तोपायिल कोशिका के अंग ह। ई ऊर्जा उत्पादन से सम्बंधित होला। एहसे एकरा के कोशिका के शक्ति केंद्र कहल जाला।\nराइबोजोम प्रोटीन संश्लेषण के केंद्र ह आ प्रोकैरिओट व यूकैरिओट दोनों कोशिकामें पावल जाला।\nलाइसोसोम अपघटन एंजाइम के थैलि होलिस जवन बहुत सारा पदार्थ के अपघटित करेलिस।\nतारक केंद्र सभ जीवकोशिका में आ कुछ पौधकोशिका में भी पावल जाला। ई मुख्य रूप से धुरी तंत्र कोशिका विभाजन के समय नया उत्पन्न कोशिका आ जन्म देबे वाली कोशिका के बीच गुणसूत्र के अलग करे से संम्बन्धित या पक्ष्याभ (Celia) आदि के संगठन से सम्बंधित होला।\nकोशिका विभाजन[संपादन करीं]\nहर जीव जवना में जनन लैंगिक क्रिया से होला ,जीव के जन्म ज़यगोट से होला, जेकरा बार-बार विभाजित भईला से शरीर के अनेक कोशिका बनेलिस। बे एह विभाजन के अतना प्रकार के ऊतक (tissues) आ अंग (organ) ना बन पायित। यी विभाजन दू चरण में पूरा होला । केंद्रक विभाजन जवना के सूत्रीविभाजन (mitosis) कहलजाला आ दोसरा चरण के कोशिका विभाजन (Cytokinesis) कहलजाला।\nसूत्रीविभाजन जीव के कायिक कोशिका (Somatic cells) में होला। यह से एकरा के कायिक कोशिका विभाजन भी कहल जाला। गुणसूत्र संख्या सूत्रीविभाजन के समय बराबर रहेला यानी नया उत्पन्न कोशिका (Daughter cells) के गुणसूत्र संख्या पैदा करे वाली कोशिका जतना रहेला, एहसे एकरा के समसूत्री विभाजन (equational division) भी कहल जा सकेला।\nसूत्रीविभाजन के उल्टा एकरा में गुणसूत्र संख्या कम हो के आधा रह जाला, काहेकि एकरामे कुल गुणसूत्र समजात गुणसूत्र (homologus chromosomes) अलग हो जाला न कि वोहनीके अद्र्धगुणसूत्र। नया उत्पन्न कोशिका में गुणसूत्र संख्या जन्म देबे वाली कोशिका से आधा होखला के कारण इस विभाजन को न्यूनीकरण विभाजन (reductional division) भी कहल जाला।\nविकिमीडिया कॉमंस पर संबंधित मीडिया कोशिका जीवबिज्ञान पर मौजूद बा।\nबी॰एन॰एफ॰: cb11958045s (data)\n"https://bh.wikipedia.org/w/index.php?title=कोशिका_(जीव_बिज्ञान)&oldid=722539" से लिहल गइल


PARICHAY DAS / Bhojpuri page / Bejod India: भोजपुरी क सर्जनात्मकता/ परिचय दास\nMaintained by bejodindia.blogspot.com through biharidhamaka.blogspot.com\nBejod India ( National blog)\nOthers in Bhojpuri\nभोजपुरी क सर्जनात्मकता/ परिचय दास\nप्रेम क अनुवाद ना हो सकेला\n(मुख्य पेज जाईं- https://bejodindia.blogspot.com / हर 12 घंटा पर देखीं- FB+ Bejod )\n’’हमरा लग रहल बा कि हम कवनो विजन देख रहल बानी अउर तू ओह विजन में ना बाड़ू । बाकिर वोह विजन के देखत-देखत हमरा मन में एगो तन्मय उन्माद उमड़ रहल बा जवन धीरे-धीरे हमरा पूरा देह, पूरी आत्मा में छा रहल जात बा अउर हम एगो एनरजेटिक बदरी से घिर गइल बानी। हमरा भीतर से प्रकाश के प्रभा मण्डल फूट रहल बा। एह दशा में शब्द बिल्कुल बेकार बा, मुद्रा भी बेकार बा। बाकिर तू हमरा वोह तन्मय उन्माद के छू रहल बाडू-काहे से कि उ प्रभा मण्डल तोहरा के स्पर्श करत फइलत जा रहल बा अउर शब्द अउर मुद्रा से हट के एगो संवाद हो रहल बा। जहाँ हम ओह विजन से अभिभूत बानी, हमरा भितरियाँ स्थित तू हमरा उन्माद क देख रहल बाडू, छू रहल बाडू, महसूस कर रहल बाड़ू । तू वोह विजन के भी देख रहल बाड़ू । ऊ उन्माद तोहरा प छावल जाता। धीरे धीरे ऊ विजन अपने आप में महत्वपूर्ण ना रहेला। ऊ सिर्फ दूरस्थ पहाडी के तरह हो जाला जवन कि आपन तरफ आइल गूँज खातिर रिफ्लेक्टर क काम करेला। जवन महत्वपूर्ण बा, ऊ ह तन्मय उन्माद। विजन के सार्थकता ओह तन्मय उन्माद के उत्पन्न करे में बा। ...... अउर एह समय लागऽता कि न हम अन्तर के मथ के उमड़ रहल शब्द से डरतानी अउर न चुपचाप रहल धड़कन से। दूनो एकही चीज हवें अउर दूनो में हमहीं बानीं।’’\n-विजय देव नारायण साही\nभोजपुरी कबहूँ राजगद्दी के भाषा ना रहल। अजहू ऊ जनते क भाषा बा। पहिलहीं से ऊ संत आ भगत जन के भाषा रहल बा। भोजपुरी भाषा खाली संचरण के साधन ना हवे, अपितु सांस्कृतिक प्रवाहमयता के सेतु हवे। उ हमार अभिव्यक्ति के साथ-साथ हमार सौंदर्य व आवेग के भी आकार देले। हमरा के निर्गुण से सगुण बनावले। भाषा हमार मनुष्यता के जीवित रखेले। सृजनात्मता के विकास में कल्पना के प्रेरित करे के पीछे भाषा के आवेग की भूमिका बीज रूप में रहेला।\nजब हम एगो भाषा से दूसर भाषा में अंतरण करीला त ’संभवता’ के बावजूद बहुत कुछ छुट जाला।’ ऊ\nकवन अंतराल हवे जवन भाषा के एह अद्वितीयता देला। इ स्पेस कहां से आवेला ?\nआपने एगो कविता से उदाहरण:\nप्रेम क अनुवाद ना हो सकेला कौनो भाखा में\nन लइका के तुतलाहट क\nन इतरात फूल के कमनीयता क\nझरत पतइन के आख्यान क अनुवाद ना हो सकेला\nन घनहर छाँह क\nकम्प्यूटर में कंपोज ना हो सकेला अँखियन में झलकत करुना\nशब्दन में बयान ना हो सकेला जीवन भर के दुःख\nभोजपुरी भाषा हमरा के जड़ तक ले जाले। भाषा सामाजिक पक्ष के साथे साथ अंतः पक्ष के भी कलेवर देले। अतीत के समझे खातिर, वर्तमान से जूझत व भविष्य में प्रवेश के पीछे भाषा के महती भूमिका बा। सचमुच में आज भाषा पे विमर्श ’पावर डिस्कोर्स’ के रूप में भी हो रहल बा। आज जहाँ अंग्रेजी दुनिया भर के द्वार खोल रहल बा, वहीं अनेक बार दूसर भाषा ओकर वाणिज्यिक (आर्थिक), दबावकारी हैसियत के नीचे दबल महसूस करेला। अंग्रेजी के एकछत्र शासन के बदले विश्व के अन्य भाषा के विकास के दरवाजा भी बराबरी से खुले के चाहीं। एक जइसन विचारधारा, एक जइसन संस्कृति, एक जइसन भाषा-आदि विचार लोकतांत्रिकता व बहुवचनात्मता के विरुद्ध बा। एह में विकेंद्रीयता होखे के चाहीं। ’विविधता’ मनुष्य जाति के शक्ति हवे। एकरा के ’एक ही तरह’ या ’कठोर एकरूपता’ से ना जकड़े के चाहीं। कवनो भी राष्ट्र के आपन बात आपन भाषा में कहे से जवन आत्मसम्मान मिलेला, उ कहल नइखे जा सकत। एकर अर्थ कट्टरता के सृष्टि ना हवे या दूसर के निषेध नइखे। अन्यतर वैश्विक भाषा अपनावल व ओकरा के सम्मान दीहल भी आवश्यक बा अउर उ हमनीं के करीना जा।\nसाहित्य के अलावा मानविकी, विज्ञान तथा दूसर क्षेत्र में भी भारतीय भाषा के प्रयोग होखे के चाही । कवनो देश के स्वाधीनता के असली अर्थ त इहे होला। जब हम कवनो भाषा के प्रयोग करीना त ओहमें हमार इयाद होला, लालित्य होला। भाषा के गतिकी एही बात पर आधृत बा कि ओहमें ’हम’ कहाँ तक ’उपस्थित’ बानी। भारत बहुभाषिक-बहुसांस्कृतिक समाज के प्रतिनिधित्व करेला। ईहे एकर शक्ति ह। इ कुरुप तब बन जाई, जब भषा के कुरुचिपूर्ण दुराग्रह होखे। आधुनिक समय में जवना के हम ’हिन्दी’ कहनीं, उ ’खड़ी बोली’ के परिमार्जित रुप हवे। हमनीं के एह पर विचार करे के होखी कि आधुनिक चाहे समकालीन हिन्दी साहित्य से भोजपुरी चाहे मैथिली (या दूसर) क्रियापदन के समकालीन रचना काहे विरत कर दीहल गइल।\nएह पंक्तियन के लेखक भोजपुरी आ हिन्दी खड़ी बोली दूनो में लिखेलन। दूनो के प्रति उनकर मन में आदर बा। भोजपुरी अउर खड़ी बोली दूनो मिलकर साथ चलिहे सन बाकिर भोजपुरी के आपन जगह आ सम्मान अभीष्ट बा। राष्ट्रीयता के नया सिरा से समझल आ दुसरन खातिर ’स्पेस’ तलासलो भाषिक गतिकी के एगो महत्वपूर्ण पहलू हवे। उहाँ बहुवचनात्मकता आवश्यक बा। भाषा के दंभपूर्ण अतिवाद भी व्यर्थ बा। भाषा के पक्ष आत्मा के आवेग के हवे।\nजटिल स्वप्न, इच्छा आ छन के एकाग्र हमार भाषा हमें ’स्वत्व’ देले। भाषा हमनी के जीवन देला। भाषा हमनी के स्मृति देवेला। ऊ हमनही के होखले क अभिकेंद्रक (न्यूक्लियस) हवे।\nईहाँ- ऊहाँ के बाति घुमा-फिरा के काहें कहीं !\nपेड़- पालो वाले ताल नदी में\nउठेलीं : लहर, लहर, लहर\nप्रान के भाव-क्षेत्र में\nजल के गहनता में\nरउवां मालूम नइखे\nएही से हमनी के कौनों संधान\nसत्य संधानबा - आत्मा के ’उजास क भाषा’\nचहक-चहक चाँदनी निर्मल प्रसन्न\nसपना तिर जाला\nअँखियाँ के अंत: स्थल में\nआसमान क वितान-विस्तार\nएगो अँगना के कोना में\nकौनों पुरान बिरिछ के छाया में बजेले लोकधुन\n(- परिचय दास)\nदुनिया के कई गो देसन में भोजपुरी बोलल जाला। भारत के अलावा सूरीनाम, नेपाल, फिजी, त्रिनिदाद,माॅरिशस देश में भोजपुरी व्यवहार में बरतल जाला। कबीर, भीखन राम, धरनी दास, टेकमन राम, पवहारी, कीनाराम आदि महत्वपूर्ण भोजपुरी भक्त कवि रहलन। शंकरदेव के भाषो में भोजपुरी के एगो रूप देखल जा सकल जाला। गोरखनाथ के भाषा में भोजपुरी के आदि रूप देखल जा सकेला। उपरांत , तेगअली, बिसराम, दूधनाथ उपाध्याय आदि आवेलन। रघुबीर नारायण, मनोरंजन प्रसाद सिन्हा, चंचरीक एकर मुख्य भूमिका कवि के रुप में अदा कइलन। भिखारी ठाकुर, महेंद्र मिश्र लिखत लिखत लोगवन के कंठहार बन गइलन। गद्य में रविदत शुक्ल, राहुल सांकृत्यायन, रामेश्वर सिंह काश्यप, रामनाथ पांडेय आदि लोग महत्वपूर्ण बाड़न। विवेकीराय, चंद्रभूषण सिन्हा, दुर्गाशंकर प्रसाद सिंह, सत्यदेव ओझा आदि साहित्यकारन के योगदान स्वीकार कइल जाई। उदयनारायण तिवारी, कृष्णदेव उपाध्याय शोध के माध्यम से भोजपुरी भाषा-साहित्य के ढेर सगरो पहलू प्रस्तुत कइले बाड़न। समकाल में ढेर सारा रचनाकार रचनारत बाड़न। समकालीन लोगन पर लिखल आज आवश्यक आ कुशल सृजनात्मक कार्य ह | वोह लोगन पर फेरु कबहीं अलग से जल्दिये लिखाई | ऊ अपने भाषा में बेहतर रचना सृजित कर रहल बाड़न।\nभोजपुरी के वाचिक परंपरा बहुत महत्वपूर्ण बा। एह में सोरठी, बृजभार, सारंगा सदावृज, कुँअर विजयमल, बिहुला आदि लोकगाथा जनजीवन में रचल बसल बा। डाॅ सत्यव्रत सिन्हा के एह पर विशेष शोध कार्य बा। महादेवप्रसाद सिंह ’घनश्याम’ इनकर संकलित संपादित कइले बाड़न। भोजपुरी के मिठास पूरा दूनिया में प्रसिद्ध बा। हर भासा के एगो मिठास होला। भोजपुरी एगो कर्णप्रिय भाषा बा। एह भाषा में बनल फिल्म आपन विश्व बजार रखेला। एह भाषा के फिल्म के मार्केट हिन्दी के टक्कर के बा। ’बिदेसिया’, ’गंगा मइया तोंहे पियरीचढ़इबों’, दंगल आदि फिल्म क्लासिक मानल जाला।\nभोजपुरी लोगन द्वारा स्वयं के संबंध के विश्व के साथ देखल जाइल कवनो यांत्रिक प्रक्रिया ना हऽ। जवनआर्थिक ढाँचे के माध्यम से राजनैतिक अउर अन्य संस्था के उदय के साथ व क्रमिक रुप से संस्कृति, मूल्य, चेतना व अस्मिता के साथ सुव्यवस्थित चरण व छलाँग में घटित होखे। संघर्षशील वर्ग राष्ट्र के लिए शिक्षा मुक्ति का एगो उपकरनो बा । ई परस्पर विरोधी संस्कृतियन के बीच आपन विवेकशील विश्वदृष्टि के वाहक बा । पश्चिमी किस्म के सभ्यता, स्थिरता व प्रगति के बिल्कुल ओही रुप में स्वीकार करे के चेष्टा अंततः भोजपुरी मानस क आपन उपनिवेश बना लिही। आपन जड़ के महता के बचा के रखे के चाही। भोजपुरी मे एगो संवेदनशील मनुष्य के समतामूलक समाज के कल्पना बा, लेकिन एकर साहित्य नारा के उद्घोष नइखे । भोजपुरी खातिर साहित्य नारा नइखे । सर्जनशीलता खातिर अंततः संवेदना अउर चेतना हऽ। निवासी व प्रवासी के रुप में भोजपुरी लोगन समूचा विश्व वितान रचले बाड़न। माॅरिशस में आपन खून पसीने से गंगा व ओकर संस्कृति रचले बाड़न। सूरीनाम, नेपाल, गुयाना, त्रिनीदाद, फिजी, दक्षिण अफ्रीका आदि देशन में आपन श्रम से फूल खिलइले बाड़न।\nहमनी के जानत बानी जा कि उधार में लीहल भाषा या दूसर के अंधानुकरण से आपन साहित्य व संस्कृति के रचना विकसित करल संभव नइखे। हम भाषाई रुप से कभी कट्टर ना हनीं, काहे कि भोजपुरी जन के ई मानल बा कि भाषा आ साहित्य के बीच सांवादिकता बनल रहे के चाही। आपन वाचिक वलिखित परंपरा के गर्भ से रत्न-उत्खनन खातिर अब त चेष्टाशील होखे के चाही। संस्कृति के विविध क्षेत्रन में पुनर्जागरण के अगाध सृष्टि होखे के चाहीं ।\nभाषा के भण्डार विज्ञान, दर्शन, तकनीक व मनुष्य के अउर प्रयास खातिर खोलल जरूरी बा। शब्द-कौतुक एगो कला ह, लेकिन संस्कृति के प्रवाह शब्दन में मात्र अमूर्त सार्वभौमिकता से संभव नइखे। यदि हम वास्तव में चाहत बानी कि हमार बचन व हमार स्वयं के अभिव्यक्ति के लय प्रकट होखे तथा प्रकृति के साथ हमार रचाव के संवर्द्धन होखे त मातृभाषा भोजपुरी में सर्जना पर बल आवश्यक बा। इ कार्य अंधविचार से परिचालित ना होखे के चाही। आपन भाषा व परिवेश के बीच स्थापित सामंजस्य के प्रस्थान विंदु मान के दूसर भाषा सीखल जा सकेला। आपन भाषा, व्यक्तित्व व आपन परिवेश के बारे में कवनो ग्रंथि पाले बिना अन्य साहित्य व संस्कृति के मानवीय, लोकपरक व सकारात्मक तत्व के आनंद उठावल जा सकत बा। भोजपुरी विश्व दूसर साहित्य व भाषा से हमार रिश्ता रचनात्मक होखे के चाहीं न कि दबाव भरल उपनिवेशपरक। अंततः हमार संस्कृति व बिंब के सार्थक आधार अपने भाषा में संभव बा । समकालीनता के बीच स्वस्थ संबंध होखे के चाहीं, जवन कि मूल से ही संभव बा।\nभोजपुरी में रचना शाब्दिक बिंब के रूप में आत्म व जनसंघर्ष के रचनात्मक चेतना के न केवल स्वीकृति ह, अपितु संस्कृति के आत्म पहचानो बा। एह से गर्भ तक पहुँच कर रत्न-उत्खनन के संभावना अउर प्रबल होखी। भोजपुरी व साहित्य न केवल भारत अपितु विश्व में भविष्यमुखी दृष्टि रखेला। भोजपुरी के भविष्य आपन सर्जनात्मकता के कारण उज्जवल बा, बस वोम्मे रचत रहे के चाही ।\nलेखक - परिचय दास\nलेखक के ईमेल - parichaydass@rediffmail.com\nSend your comment through email at editorbejodindia@gmail.com and mention the date and title of the original post. You can also send your comment through the contact form given at the bottom of the blog in web/ desktop version.\nप्रेम क अनुवाद ना हो सकेला (मुख्य पेज जाईं- https://bejodindia.blogspot.com / हर 12 घंटा पर देखीं - FB+ Bejod ) ...\nमाँ से ही आइल फसलन के ... / परिचय दास रचित भोजपुरी कविता\nमाँ से ही आइल फसलन के हरियरी हमरा भित्तर आमें के बउरी से मंहकत भाषा माँ पहुंचवली अन्तःस्थल में हमरा .. मातृ भ...\nबुद्ध : रंगन क समुज्ज्वल समारोह / परिचय दास\nकहल-सुनल-5 बुद्ध- रंगन क समुज्ज्वल समारोह एशिया के बुद्ध कइसे एक करेलें ? अहिंसा आ मनुष्यता के जरूरत आज पहिले से अधिका काहें ...\nई भोजपुरी ब्लॉगS हS. एकरा में भोजपुरी के वर्तमान सरताज परिचय दास जनता के समक्ष अपन रचना के रखहिं.\nHemant Das 'Him'\nEmail - editorbejodindia@gmail.com\nपरिचय दास (Parichay Das)\nकविता के मद्धिम आंच में\nपरिचय दास कृत एगो भोजपुरी पुस्तक\nप्रकाशित रचना के कोपीराइट लेखक और अनुवादक के बा. जहां लेखक/अनुवादक के उल्लेख नइखे उहाँ ब्लॉगर के.. Simple theme. Powered by Blogger.


‘खन-खन बोले मोरा कंगना’ के लोकार्पण कइले अनूप जलोटा – Anjoria\nजे. एम. ब्रदर्स आ दिलीप अग्रवाल के प्रस्तुति भोजपुरी फिल्म ‘‘खन-खन बोले मोरा कंगना’’ के लोकार्पण बहुते धूम-धाम से मुंबई के अंधेरी (पश्चिम) वर्सोवा के साउण्ड ऑफ म्युजिक स्टूडियों में अनूप जलोटा आ आचार्यश्री कमलेश मिश्रा जी के हाथे नारियल फोड़वा के कइल गइल. एह मौका पर भोजपुरी इंडस्ट्री से प्रिया कपूर, कोमल ढिल्लन, सिला गुप्ता, चुन्नु मेहरा, अभिषेक तिवारी, राजू, हरीष जयसवाल, वगैरह लोग मौजूद रहल.


मियांडर - विकिपीडिया\nक्यूबा देस के रियो काउटो नदी के लहरदार बहाव से बनल मियांडर।\nरियो नीग्रो नदी के मियांडर, आ पुरान छाड़न मियांडर चीन्हा आ गोखुर झील (छाड़न झील) सभ\nमियांडर चाहे नदी मियांडर (अंगरेजी: meander) एगो थलरूप हवे जे नदी चाहे कौनों अउरी जलधारा के साँप के चाल नियर लहरदार गोलाई वाला हिस्सा बना के बहे से बने ला। ई साधारण तौर पर नदी के मैच्योर अवस्था के लैंडफॉर्म हवे जहाँ नदी के बहाव रास्ता के ढाल बहुत कम हो जाला, सपाट मैदान में बहे लागे ले, आ ई दुन्नो साइड में कटाव करे ले आ अपना कछार में साँप नियर बहे ले। ई जमीनी कटाव (अपरदन भा इरोजन) से बने वाला थलरूप हवे। हिंदी में मियांडर के विसर्प कहल जाला।\nमियांडर के साथे जुड़ल भू-आकृतिक लच्छन आ थलरूप सभ में पूल-रिफल के क्रम आ मियांडर सभ के पुरान होखे पर गोलाई वाला छूटल हिस्सा से बने वाला गोखुर झील इत्यादि बाड़ें। गोखुर झील में कटाव आ जमाव दुनों के योगदान होखे ला।\nजब कभी मियांडर बना के बहे वाली नदी के इलाका में अचानक उठान हो जाय तब ई अपना मियांडर सभ के भीतर नीचे के ओर कटान क के इनहन के अउरी गहिरा बनावे लागे ले आ एह तरीका से दू गो लैंडफॉर्म बने लें: एनट्रेंच्ड मियांडर आ इनसाइज्ड मियांडर।\nएकर नाँव तुर्की में मौजूद प्राचीन यूनान में एही नाँव से जानल जाए वाली नदी मियांडर नदी के नाँव पर पड़ल हवे।\n3.1 अउरी पढ़े लायक\nमियांडर नदी तुर्की में नदी\n↑ Ross, Simon; Durman, Stephen (23 अगस्त 2018). Oxford International AQA Examinations: International GCSE Geography (English में). OUP Oxford. ISBN 978-0-19-841719-4. पहुँचतिथी5फरवरी 2022.\nCrosato, Alessandra (2008). Analysis and Modelling of River Meandering (English में). IOS Press. ISBN 978-1-58603-915-8.\n"https://bh.wikipedia.org/w/index.php?title=मियांडर&oldid=714562" से लिहल गइल\nएह पन्ना पर आखिरी बेर संपादन3अप्रैल 2022 के 15:15 बजे भइल रहल।


‘सूर्पनखा’ का नाक के चलते असों होली ना मनाइब. – Anjoria\nमनबोध मास्टर दुखी मन से कहलें – असों होली ना मनाइब.\nमस्टराइन पूछली- काहें?\nऊ कहलें – सूर्पनखा की नाक की चलते.\nबात सही बा. जहां-जहां गड़बड़ बा, बूझीं सूर्पनखा के नाक फंसल बा. हम्मन क प्रेम के, स्नेह के, आत्मीयता के, सहयोग के, सहानुभूति के, उपकार के, उदारता के, देशभक्ति के कवन सिला मिलल? सत्य के सूरज अस्त ना भइल बा, बादल क कुछ टुकड़ा के घेरले अन्हार ना हो जाई. जल्दिए सब कुछ साफ हो जाई. जनता बुझति बा, समझति बा. ई प्रजातंत्र ह. सिस्टम में कुछ दोष आइल बा. व्यवस्था डंडीमार भइलि बा. धिक्कार बा अइसन अधिकार के जवना के नाहक प्रयोग कइल जाता.\nप्रजातंत्र क पेड़ पर कोयल ना अब कउवा किलोल करत हवें. चारों ओर चमगादड़ के बोल सुनात बा. न्याय आ अन्याय के अंतर बस एतने रहि गइल बा – ‘जेकर लाठी ओकर भैंस’. बेकारी, बेमारी, बेरोजगारी आ भुखमरी क बीच घनघोर महंगाई में आदमी जीयत बा. बेर-बेर, कई बेर उहे फाटल पेवल सीयत बा. केतना सुग्घर रहे आपन देश भारत. हिंदुस्तान कहल जाता लेकिन हिंदी आ स्वदेशी से परहेज कर के.\nअंगरेजी आ विदेशी से मोहब्बत करहु वाला कम ना हवें. विदेशी के चेहरा गोर लउकत बा, हृदय में झांक के देखीं केतना काला बा. सूरत पर गइला के जरूरत ना बा. रामायणो काल में सुंदरता क चलते बहुत भ्रमजाल फैलावल गइल. तबहियों बहुत दिक्कत भइल, आजुओ दिक्कत बा. बहरहाल! सूर्पनखा के नाक ना रहित त ‘रामजी’ के पुरुषार्थ के कथा रामायण बन के हम्मन के बीच कइसे आइत. रामचरित मानस लोग कइसे गाइत. सूर्पनखा के नाक ना रहित त राम-रावन युद्ध ना होइत आ अंत में रावन ना मराइत. नककटैया के लीला, रामलीला में बहुत प्रसिद्ध भइल. आज फेरू जरूरत बा नकटी के नाक काट के, नकेल डाल के, नथूना ठेंका दीं. काहें की सूर्पनखा सिंबल ह राक्षसी प्रवृति के. मनुष्यता के बचावे खातिर संकल्प करीं, उठा लीं हथियार आ काट दीं सूर्पनखा के नाक. ‘ना रही बांस ना बाजी बंसुरी’. अब ए कविता के अर्थ निकालीं. अर्थ के अनर्थ जनि करब, नाहीं त सजो मेहनत व्यर्थ चलि जाई.\n‘सूर्पनखा’ के नाक का चलते, ‘देशभक्त’ क मान न बा.\nबिका गइल ऊ केकरा हाथे, करत काहे सम्मान न बा..\nयोगदान के भुल गइल ई, मद में अइसन बर्ताव करे.\nअधिकार क दुरुपयोग कर, अतिवादी व्यवहार करे..\nPrevious Post: महानगर अउर जिलन के, का बतलाई हाल?\nNext Post: रहे एगो आस रे…


फँस गइले प्रेम – 1 – Anjoria\nजुलाई 7, 2015 फँस गइले प्रेम, रासबिहारी गिरी\n– रासबिहारी गिरी\nएगो कहानी हमरा मन में बहुत दिन से घुमत रहुए. कहानी वोह समय के ह जब हम बहुत छोट रहनी, आ हम आपन बाबूजी आउर माई से सुनत रहनी. जब हम फिलिम में काम करे लगनी त ई कहानी हमके परेशान करे लागल. हमरा गाव में एगो दुलहा पिटाइल रहे. ओह कहानी पर हम जबो बात करीं केहु न केहु ई कह देव कि कहानी चली ना, आउर हम आगे बढे से रुक जात रहीं.\nबाकिर हमार हौसला बढ़ल “बी डी ओ साहेब” के शूटिंग के दौरान अशोक अखौरी से बातचीत कर के. उहाँ के कहनीं कि अबहीं मार धाड़ के बीच एगो सामाजिक फिल्म आई त लोग जरूर पसंद करी. फिलिम के नाम राखे पर बिचार भइल त हम कहनी कि फिलिम के नाम रखाई ‘लतखोर दूल्हा’. उहाँ से कोलकाता अइला के बाद पप्पू बाबू यानि पप्पू भारती से बात भइल. उँहो के कहानी कुछ खास ना लागल. तबहियें खबर आइल कि खेसारी लाल यादव के “लतखोर” फिलिम बनत बा. मन में आइल कि अब अपना फिलिम के नामो बदले के पड़ी. पप्पू बाबू से फेरू बात भइल त ऊ कुछ बदलाव के बाद काम करे पर तइयार हो गइले. जादूगर घनश्याम मिश्रा जी हमेशा हमार साथ दिहले. अब कहानी अपना लगे रहे. ओकरा स्क्रिप्ट पर काम होखे लागल. संगे संगे बजट बनल जवन 38 लाख के आस पास भइल.\nएकरा बाद हम, पप्पू बाबू, आ अरविन्द तीन आदमी रांची गइनीं सँ लोकेशन देखे. अब अरविन्द संगे नइखन. रांची में अशोक अखौरी जी आइल रहनी. होटल में कहानी पर चर्चा भइल आउर उँहा के एह फिलिम में एगो किरदार करे ला तइयार हो गइनीं. बाकिर दुर्भाग्यबस उँहा के एह फिलिम में काम कर ना पवनी. फेरू कुणाल सिंह जी से बात भइल आ उँहो के तइयार हो गइनी. कुणाल जी सहयोग बहुत कइनी एहपर. हम उँहा के हमेशा आभारी रहब.\nलवट के हमनी कोलकाता अइनी सँ. एहि बीच छपरा जाए के मौका मिलल. उहाँ भाई कृष्ण मोहन सिंह जी से बात भइल आउर ई प्लान बन गइल कि शूटिंग छपरा आ ओकरा अगल बगल करावल जाई. कोलकाता अइला के बाद हीरो हीरोइन के चुनाव होखे लागल आ हम पईसा जोगार करे के चक्कर में पड़ गइनी.\nहमरा एगो पार्टनर मिललें 40 फीसदी लगावे ला बाकी 60 फीसदी हमार रहे वाला रहे. कलाकार बने ला बहुते लइका लइकी आइल लोग. एहमें से हीरो खातिर कुमार हेमंत, हीरोइन खातिर बॉबी प्रवीण, आ एगो किरदार ला प्रेम सिंह के चुनल गइल. हेमंत बहुत बढ़िया डांसर बाड़न. एकरा बाद बिजय राय, प्रतिभा सिंह जी, साहिबा हासमी, अनुराधा जोशी, अमित वर्मा, संजीत गिरी, अली अकबर, जीतू सिंह, मुकुल यादव वगैरह बहुते लोग जुड़त चल गइल.\nएह बीच कंपनी के नाम आ फिलिम के नाम रजिस्टर हो गइल. अब फिलिम के नाम नाम धराइल “फंस गइले प्रेम”. एकर शूटिंग पर डेट निर्धारित भइल5अक्टूबर 2014. (क्रमश:)\nस्वत्वाधिकारी, एनसीएस फिल्म्स\nमोबाइल – 9331023029 / 9433568612 / 8100768612\nमहुआ प्लस के क्रिएटिव कंसल्टेंट बनलें मनोज भावुक\n11 thoughts on “फँस गइले प्रेम – 1”\nMritunjay Kumar giri कहते हैं:\nजुलाई 8, 2015 को 8:47 अपराह्न पर\nPrayash bahut acha ba\nrash bihari ravi कहते हैं:\nजुलाई 20, 2015 को 10:25 पूर्वाह्न पर\nraj kishor कहते हैं:\nजुलाई 8, 2015 को 4:12 अपराह्न पर\nबहुत ही सुन्दर सोच .सुपर फिल्म .जय हो\nजुलाई 20, 2015 को 10:26 पूर्वाह्न पर\ndhanyawad raj kishor ji\nKrishna mohan कहते हैं:\nजुलाई 8, 2015 को 2:40 अपराह्न पर\nजुलाई 20, 2015 को 10:27 पूर्वाह्न पर\nSunil kumar dubey कहते हैं:\nजुलाई 7, 2015 को 8:50 अपराह्न पर\nBahut sunder maharaaj,\nBhagwaan kare aap ayi sahi age badhat rahi.\nजुलाई 20, 2015 को 10:28 पूर्वाह्न पर\ndhanyawad sunil ji rauaa log ke pyar hi ba ki himmat milat ba\nजुलाई 7, 2015 को 1:33 अपराह्न पर\nRahul Srivastava कहते हैं:\nजुलाई 8, 2015 को 3:56 अपराह्न पर\nSab rawa log ke mehnat ba. God bless u\ndhanyawad rahul bhai


चलीं रावण पर राम के विजय पर्व मनावल जाव. – Anjoria\nOct 6, 2011 विजय पर्व\nविजया दशमी पर्व असत्य पर सत्य के, अपराध पर न्याय के विजय पर्व हऽ. एकरा के हमनी का बहुविधि मनाइले सँ. रामलीला का मैदान में लागल रावण के बड़हन बड़हन पुतला फूंकल जाला बाकिर हर साल रावण ओहू ले बड़ रूप में फेरु से आ जाला. खाली पुतले बनि के ना, समाज के जिनिगियो में.\nवइसने एकाध रावण हमनियो का पलले पोसले रहेनी सँ अपना आँतर का कोना में, जेकरा के केहू ना देख पावे बाकिर जे हमनी के हमेशा संचालित करत रहेला, अपना काबू में लिहले राखेला. ओह रावण के, अपना आसुरी प्रवृति के, अपना बेसम्हार लालच के, दोसरा खातिर घिन, खीस, नफरत, हिंसा के भावना के मारल ओतने जरूरी होला.\nत आईं, आजु अपना से वादा कइल जाव कि हम आगा बढ़ब, बाकिर केहू के लंघी ना मारब. अपना फायदा के काम करब बाकिर ओकरा खातिर दोसरा के नुकसान करे के काम ना करब. कवनो आदमी खातिर अपना मन में घिन, नफरत, खीस के जगहा ना देब. हर ओह आदमी के माफ कर देब जे कबो हमनी के नुकसान चहुँपवले रहे भा नुकसान चहुँपावे के कोशिश कइले रहे. संगही संगे अपना के अइसन बनायब कि केहू हमनी के नुकसान ना चहुँपा सके. दिग्विजयी बनला के सपना ना देखब बाकिर अपना के हमेशा बेहतर बनावे में लागल रहब. लाभ कमाये खातिर केहु का साथे बेइमानी ना करब. ना त आपन बलिदान देब ना दोसरा केहू के बलिदान लिहला के कोशिश करब.\nएह सब में हर बात हमनी का अपना काबू में बा. एहमें कवनो बाति दोसरा पर निर्भर नइखे. दोसर का करत बा ओकरा से हमनी के फैसला ना बदले के चाहीं. एह बाति में रउरो बहुते कुछ जोड़ सकीले, मन करे त छोड़ सकीलें. आजु रावण के दसो मूड़ी ना काट सकीं त एकाध गो के जरूरे काट गिरावे के कोशिश करीं. ई हिंसा ना होखी, संयम होखी.


टटका खबर, (सोमार, 23 मार्च 2015) – टटका खबर\nMar 23, 2015 News in Bhojpuri, उत्तर प्रदेश, टटका खबर, बिहार\n(अतवार, 22 मार्च के खबर)\nभूमि अधिग्रहण विधेयक का बारे में चलत बहस के सीधे किसानन का बीच ले जात अतवार का दिने प्रधानमंत्री नरेन्द्र मोदी अपना ‘मन के बात’में कहलन क एह बारे में विपक्ष गलतबयानी क के किसानन के भरमावे का फेर में लागल बा. कहलन कि विधेयक किसाने का फायदा खातिर ले आवल गइल बा आ विपक्ष किसानन का खिलाफ षडयंत्र करे में लागल बा.\nकहलन कि पिछला विधेयक में कुछ कमी रहला का चलते विकास के काम ना हो पावत रहुवे एहसे ओकरे के सुधारे के कोशिश कइल गइल बा आ अबकी का विधेयक में किसान के मिले वाला मुआवजा बहुते बढ़ा दिहल गइल बा. साथ ही जमीन के मालिक आ ओह पर काम करे वाला मजदूरो के घर के कवनो बेकत के नौकरी दिहल जरूरी बना दिहल गइल बा.\nकहलन कि पहिले बंजर जमीन आ आखिर में जा के खेतीवाला जमीन के अधिग्रहण कइल जाई. कहलन कि राजमार्ग का दुनू ओर एके किलोमीटर में जमीन लिहल जाई जवना से रोजगार के अवसर बढ़ी आ इलाका के विकासो होखी. एह में ओकरा अगल बगल के गांवो के लोग के रोजगार के मौका बढ़ जाई.\nदोसरा तरफ विपक्ष के कहना बा कि मोदी सही बात नइखन बतलावत. विपक्ष आपन जमीन जात देख के एकजुट हो गइल बा आ अन्ना हजारे जइसने आन्दोलन गुरू के पीछे खड़ा होखे में त ना सोनिया गाँधी के दिक्कत बा ना करूणानिधि के.\nनई दिल्‍ली में संसद भवन परिसर के एगो एसी संयंत्र में वेल्डिंग का दौरान आग लाग गइल जवना पर काबू पा लिहल गइल. केहू के घवाहिल होखे के खबर नइखे. एह पर चिंता जतावत राष्ट्रपति प्रणव मुखर्जी कहलन कि एह तरह के हादसा रोके के हर संभव कोशिश करे के चाहीं आ अधिकारी तय करसु कि आगे फेरू अइसन घटना जन घटे.\nउत्‍तरप्रदेश के देवरिया जिला में तीन गो दलित बहिनन के हत्‍या के मामिला में पुलिस तीन गो आरोपियन के गिरफ्तार क लिहलसि. कटियारी गाँव में शनिचर का दिने एह लड़िकियन के लाश मिलल रहुवे.\nबिहार बोर्ड के मैट्रिक परीक्षा में सोमार का दिने होखे वाला हिन्दी के परीक्षा टार दिहल गइल बा काहे कि शनिचर का दिने भइल परीक्षा में गलती से एह परीक्षा के पेपर बँटा गइल रहे. बाकिर दुसरका पाली में होखे वाला परीक्षा जारी रही.\nबिहार स्थापना दिवस के मौका पर पटना के गांधी मैदान में आयोजित समारोह के संबोधित करत मुख्यमंत्री नीतीश कुमार कहलन कि ई दिन बिहार के गौरवशाली इतिहास ईयाद करे के दिन ह. तीन दिन चले वाला एह समारोह में शास्त्रीय संगीत, सुगम संगीत, लोक संगीत, नृत्य, कवि सम्मेलन आ मुशायरा के आयोजन कइल गइल बा.\nमुख्यमंत्री नीतीश कुमार फेरू दोहरवलन कि अगल राज्य में बिजली के हालत सुधार ना पइहें त अगिला चुनाव में वोट मांगे ना अइहें.\nरोहतास जिला के दावथ इलाका के मलियाबाग गांव का नियरा एगो ट्रक से कचरा के एगो औरत समेत दू लोग के मौत हो गइल. रोहतासे के संझौली इलाका में एगो सड़क हादसा में मोटर साइकिल सवार दू आदमी के मौत हो गइल.


"भोजपुरी अमन" साप्ताहिक पत्रिका के नयका अंक – Anjoria\nदेश आ समाज पुस्तक चर्चा सरोकार साहित्य\n"भोजपुरी अमन" साप्ताहिक पत्रिका के नयका अंक\nApr 18, 2013 भोजपुरी अमन\nसाप्ताहिक बाकिर नियम से ना छप पावेला पत्रिका भोजपुरी अमन के १२ अप्रेल के अंक हमरा लगे स्कैन कर के आइल त एकर बारहो पन्ना पलट गइनी. पूरा पत्रिका भोजपुरी में बा आ सगरी ना त अधिकतर सामग्री भोजपुरी सरोकारन से जुड़ल बा. आजु जब मासिक पत्रिकन के काम भर के रचना नइखे मिल पावत, चलावे लायक पाठकन के संख्या नइखे हो पावत ओह हालात में एगो साप्ताहिक पत्रिका के प्रकाशन के कोशिश दुस्साहसे कहल जाई. डा॰ जनार्दन सिंह एह ला बधाई के पात्र बानी.\nसाप्ताहिक पत्रिका के अंदाज में “भोजपुरी अमन” में समाचार प्रमुखता से बा साहित्य के कमी बा. बाकिर ओह कमी के कुछ बढ़िया निबन्ध से पूरा करे के कोशिश कइल गइल बा.\nसाप्ताहिक पत्रिका में अगर फिलिम आ संगीत से जुड़ल कुछ खबर दिहल जा सके त पाठकन के रुचिगर लागी. जइसे कि काम के दवाई खियावे खातिर ओकरा के कैप्सूल में बंद कर के दिहल जाला. कैप्सूल का चलते दवाई के कड़ुआहट छिप जाला आ दवाई के काम करे के मौका मिल जाला.\nएह अंक में एगो निबंध पर ध्यान चल गइल जवना में एह अंक के अतिथि संपादक वशिष्ठ दुबे भोजपुरी के सेवा में लागल लोग का नामे एगो खुला चिट्ठी लिखले बाड़न. भोजपुरी इलाका के परिधि देखावत बतावत दुबे जी लिखले बानी कि “प्रचुर ऐतिहासिक संस्कृति के धरोहर रहला के बावजूद हमनी के संस्कृति के अवदमन भाषाई साम्राज्यवाद, सिनेमा, सीरियल, भोंड़ा गीत इत्यादि के द्वार हो रहल बा. इ हमनी खातिर लज्जा आ अपमान के बात बा”\nलेखक के एह बात के बड़हन शिकायत बा कि समृद्ध आ विकसित भाषा होखला क बावजूद देश के आन्हर, गूंग, बहीर सरकार एह भाषा के आजु ले आठवीं अनुसूची में ना डललसि. एकरा के भोजपुरियन के कमजोरी बतावत दुबे जी एहु बात पर जोर दिहले बानी कि भोजपुरिया इलाका के बेहिसाब आर्थिको शोषण कइल जात बा. एहसे एहीजा के मनही के हर तरह के आर्थिक, सामाजिक, सांस्कृतिक आ शैक्षिक शोषण से मुक्त करे ला नया सिरा से संग्राम करे के पड़ी.\nसाथही बतावल जरूरी लागत बा कि पत्रिका के लेखन से आ अउरियो सामग्री से साफ बा कि पत्रिका आनंद मार्ग से जुड़ल बिया. एक जमाना में आनन्द मार्ग देश के कई इलाकन में ओहिजा के भाषाई आधार पर आन्दोलित करे के कोशिश कइले रहुवे बाकिर एके तीर से कई शिकार करे का फेर में ओकरा असफलता हाथे लागल. एने एह पत्रिका के माध्यम से लागत बा कि आनंद मार्ग के लोग फेर सक्रिय होखे लागल बा. भोजपुरी के मामिला कवनो निहित स्वार्थ के हाथ में पड़े देबे से बचावहु के ओतने जरूरत बा जतना भोजपुरी के धंधेबाजन के हाथ में पड़े देबे से बचावे के.\nभोजपुरी अमन के संपर्क सूत्र\nडा॰ जनार्दन सिहं,\n३७, हिम सिटी, देवा रोड, मटियारी, चिनहट,\nसत्ता दखलियावे के बारूदी सुरंग पर बइठल बंगाल


बिग बॉस का घर में बगल वाली जान मारेली – Anjoria\nNov 21, 2010 डॉली बिन्द्रा, बिगबॉस, मनोज तिवारी, सलमान खान\nबिग बॉस का घर में पिछला दिने मनोज तिवारी आपन एगो हिट भोजपुरी गाना “बगल वाली जान मारेली” गा के सगरी प्रतिभागियन के मनोरंजन कइलें. सबसे कमाल त ई रहल कि ओह गाना पर ऊ डॉली बिन्द्रा के नचावे में सफल रहलें.\nपहिला बेर बिग बॉस का घर में कवनो भोजपुरी गाना भइल. मनोज तिवारी जब बिगबॉस का घर में जाये वाला रहलें तहियो ऊ आपन हिट फिल्म “भोजपुरिया डॉन” के गाना “हम ही हैं भोजपुरिया डॉन” गा के सलमान खान के दिल जीत लिहले रहलें\nबिगबॉस का घर में रहे वाला हर शख्स से मनोज तिवारी के बढ़िया पटत बा आ उमीद बा कि अबकी के डॉन उहे बनीहे.\nNirahua brothers at Rajpipla\nOne thought on “बिग बॉस का घर में बगल वाली जान मारेली”\nपहिला बेर बिग बॉस का घर में कवनो भोजपुरी गाना भइल.त पहिला बेर भोजपुरिया जवान आपन जीत के झंडा भी गाड़ के अइहें . ई त पक्का विश्वाश के बात बा. मनोज तिवारी जी पे एगो गीत लिखत बानी.आशा बा सभे के नीमन लागी.\nबिगबॉस के घरवा में ,\nसभेके नजरावा में ,\nरहेलऽ तुहीं हो तिवारी\nबरियारी केहू केतनो करी !\nडॉली के नचाई मोह लेलऽ सलमान के ,\nखूब रे पढ़वलऽ पामेला मेहमान के ,\nखली के बगलवा में ,\nश्वेता जी के संघवा में ,\nफूल बहुमतवा से बनी गईलऽ मुखिया ,\nकेहू नाहि दिन रहे नाहि केहू दुखिया ,\nघरवा के तहवा में\nबॉस के ईनमवा में\nछठ के वरतिया में नेहिया लगवलऽ ,\nसुख -संपती के आशिशवा बिटोरलऽ ,\nभोजपुरी के आंगनवा में\nखेत खरिहानावा में\nसभकर दुआ बाटे इहे अरमान हो ,\nराउर धर्म पत्नी के होई जाव ज्ञान हो ,\nअँखिया के लोरवा में\nनेहिया के डोरवा में\nबरियारी केहू केतनो करी!


अपहरण / पाक्सो एक्ट के वांछित अभियुक्त को पुलिस ने किया गिरफ्तार* - Ideal India News\nHome जौनपुर अपहरण / पाक्सो एक्ट के वांछित अभियुक्त को पुलिस ने किया गिरफ्तार*\nअपहरण / पाक्सो एक्ट के वांछित अभियुक्त को पुलिस ने किया गिरफ्तार*\nIdeal India News September 28, 2021 जौनपुर,\n*अपहरण / पाक्सो एक्ट के वांछित अभियुक्त को पुलिस ने किया गिरफ्तार*\nजौनपुर।अजय साहनी पुलिस अधीक्षक के निर्देशन में अपराध की रोकथाम एवं अपराधियों की गिरफ्तारी हेतु चलाये जा रहे विशेष अभियान के क्रम में अपर पुलिस अधीक्षक(नगर) के दिशा निर्देशन व क्षेत्राधिकारी नगर जौनपुर के पर्यवेक्षण में प्र0नि0 योगेन्द्र सिंह मय हमराह उ0नि0 रामजी सैनी,हे0का0 कमलेश प्रसाद सैनी,हे0का0 राजेश सिंह,का0 विपुल राय के द्वारा मु0अ0सं0 67/2021 धारा 363/366/120बी भादवि व 17/18 पाक्सो एक्ट के नामजद वांछित अभियुक्त अशोक यादव पुत्र स्व0 बनारशी यादव निवासी सुरहुरपुर थाना जलालपुर जौनपुर को गिरफ्तार गिरफ्तार किया गया।\n1. अशोक यादव पुत्र स्व0 बनारशी यादव निवासी सुरहुरपुर थाना जलालपुर जौनपुर\n1. प्र0नि0 योगेन्द्र सिंह थाना जफराबाद जौनपुर।\n2. उ0नि0 रामजी सैनी थाना जफराबाद जौनपुर।\n3. हे0का0 कमलेश प्रसाद सैनी थाना जफराबाद जौनपुर।\n4. हे0का0 राजेश सिंह थाना जफराबाद जौनपुर।\n5. का0 विपुल राय थाना जफराबाद जौनपुर।


महाराजंगज सीट के उपचुनाव में अबकी दबंगई ना चली – टटका खबर\nमहाराजंगज सीट के उपचुनाव में अबकी दबंगई ना चली\nराजद सांसद रहल उमाशंकर सिंह के निधन का चलते होखेवाला महाराजगंज लोकसभा उपचुनाव में अबकी दबंगई ना चल पाई. एह बाबत प्रशासन एक सौ पन्द्रह जने के नोटिस जारी कइले बा. एह लोग के सदर अनुमंडलाधिकारी का कार्यालय में हाजिर हो के बांड भरे के पड़ी. एह सूची में दाउदपुर के 80 आदमी, मांझी क्षेत्र के 15 आदमी आ एकमा इलाका के 20 आदमी शामिल बाड़ें, साथही अउरियो थाना से दागी लोगन के सूची माँगल गइल बा.\nएह उपचुनाव में परचा दाखिला शुरू बा बाकिर अबहीं ले केहू आपन परचा दाखिल नइखे कइले.


प्रवेशलाल-शुभी के सुपरहिट जोड़ी ’टाईगर’ में – Anjoria\nप्रवेशलाल-शुभी के सुपरहिट जोड़ी ’टाईगर’ में\nसिनेमा भोजपुरी के स्टार प्रवेशलाल यादव आ चर्चित नायिका शुभी शर्मा के सुपरहिट जोड़ी एक बेर फेर फिलिम ’टाईगर’ में लउकी. बाक्स ऑफिस पर एक से बढ़के एक हिट फिलिम देबे वाला एह जोड़ी, प्रवेश-शुभी, के एहु फिलिम में लव एंगल बा. एह जोड़ी पर कई गो गाना आ लाजवाब सीन फिलिमावल गइल बा.\nनिरहुआ इंटरटेनमेंन्ट प्रा. लि. के बैनर तले बनल एह फिलिम के निर्देशक सुब्बाराव गोसांगी हउवे. एहमें मनोज टाईगर, तेज बहादुर, समर्थ चतुवेर्दी, रत्नेश बरनवाल आ अवधेश मिश्रा के खास भूमिका बा. प्रवेश आ शुभी दुनु जने एह फिलिम के लेके बहुते उत्साहित बाड़ें.\nरिंकू घोष राजकुमार पांडे के गली में\n'दिल हो गईल कुर्बान'3मई से


Manas in the Ramakavya tradition the first book of review in bhojpuri - Bhojpuri शोध-समीक्षा के पहिल ग्रंथ 'रामकाव्य परंपरा में मानस' आ 'विप्र' के विप्रत्व – News18 हिंदी\nओइसे त 'विप्र' तखल्लुस आम तौर पर ब्राह्मण खातिर इस्तेमाल होला,बाकिर सही माने में ई अद्भुत पांडित्य आ विलक्षण प्रतिभा के बोध करावेला,जवन पुन्नश्लोक कमला प्रसाद मिश्र 'विप्र' प सटीक बइठेला. बहुआयामी शख्सियत के धनी डॉ 'विप्र' जी भोजपुरी के शुरुआतिए दौर में गद्य-पद्य विधन के विकास-बढ़न्ती में ऐतिहासिक योगदान कइनीं,उहंवें भारतीय संस्कृति के संपोषण-संरक्षण का दिसाईं रेघरिआवे जोग अगहर भूमिको निभवनीं.\nआत्मप्रचार से दूर रहिके भोजपुरी खातिर मिश्र जी के ताजिनिगी समरपन कबो भुलाइल ना जा सके.\nस्फुट कविता,खंडकाव्य,प्रबंध काव्य, कहानी,उपन्यास,एकांकी नाटक,समालोचना,शोध-डॉ कमला प्रसाद मिश्र ‘विप्र’ के रचनाशीलता के अतना आयाम बाड़न स कि देखिके अचरज होला.गुणात्मक आ परिमाणात्मक दृष्टि से उहांके जतना साहित्य सिरिजनीं,ओमें से बहुत किछु अनछपल रहि गइल.बाकिर जवन छपल,अधिकतर मील के पाथर साबित भइल.इतिहास रचेवाला उहांके रचनाकर्म से त नवकी पीढ़ी वाकिफो ना होई,काहेकि निजी प्रयास से भोजपुरी साहित्य मंडल,बक्सर से प्रकाशित उहांके कई गो किताब अब उपलब्धो नइखी स.’संझवत'(कोलकाता) सकारात्मक पहल करत एगो ‘विप्र’ अंक जरूर निकललस,बाकिर मुकम्मल ‘विप्र रचनावली’ के प्रकाशन के दरकार बा.\nकविता-संग्रह ‘मधुवन’ से ‘विप्र’जी के काव्यात्मक प्रतिभा के उठान भइल,जवना में अतीत,वर्तमान आउर आगत के बड़ा जियतार तस्वीर उकेरल गइल रहे.मुलुक आजाद भइल रहे आ गांधीवादी सोच के असर चौतरफा झलकत रहे.कवि के मन में अपना गौरवशाली सांस्कृतिक विरासत का प्रति असीम अनुराग रहे.वर्तमान के बदलाव के उहांके सजग निगाह से देखत रहनीं आ आवेवाला दिनन खातिर आस-हुलास से भरल रहनीं.एह से संग्रह के छंदोबद्ध कवितन में कुदरती छटा के भरमार रहे.कतहीं ‘खेतिहर पुकार’,त कतहीं ‘रोपनी के बहार’.कवि के खेत-बधार में तीरथ के दर्शन होत रहे-‘भइल बाटे तीरथ बधरिया’.’जेठ’ में देह के तलफे आ धरती के करसी-अस सुनुगे वाली उपमा देखते बनत रहे-\nकरसी अस सुनुगे धरती,\nतन तलफि-तलफि रहि जाला.\nमहापंडित राहुल बाबा ‘मधुवन’ में पइसिके एकरा माधुर्य के भरपूर सराहना कइले रहनीं.\nस्फुट कविता से कवि के पयान भइल खंडकाव्य आ प्रबंधकाव्य का ओर.खंडकाव्य ‘वीर बाबू कुंवर सिंह’ के सिरिजना 1857 के आजादी के लड़ाई के सइ बरिस पूरा भइला के मोका प 1957में भइल रहे,जवना में क्रांति-सपूत बाबू कुंवर सिंह के लरिकाईं से लेके शहादत तक के झांकी काव्यात्मक कौशल से पेश कइल गइल रहे.सउंसे कथा कुल्हि पांच गो अध्याय में समेटल गइल रहे-बंस आ बचपन,जवानी आ राजकाज,जंग के उमंग,परजटन आ संगठन, अंतिम जंग आ\nबैकुंठ.छंद के छटा आ भाषा के पनिगर\nप्रवाह अपना धार में बहवले लेले जात रहे.\nओज से लबालब भरल एह कृति में कई गो रसन के परिपाक भइल रहे.कतहीं अनुप्रास के बारंबार आवृत्ति, त कहीं उपमा-उपमेय के अभिभूत करेवाला प्रयोग.लड़ाई के दृश्य में हथियारन के इस्तेमाल से मूड़ी के कछुआ-अस आ धड़ के घरिआर-अस उछड़े के अद्भुत बिंब बा-\nकचमच भाला,बरछा खचखच आ\nदननदनन गोली दनकलि.\nछपछप कटार फरसा तेगा आ\nठननठनन लाठी ठनकलि..\nजंग बीच जुझला गोरन से\nलागल लहू बहे पवनार.\nकछुआ अस उछड़े मुड़िया आ\nधड़ जइसे सरके घरियार..\nकिताब के भूमिका में कविवर वाल्मीकि प्रसाद ‘विकट’ के कहनाम रहे-‘बाबू कुंवर सिंह पर कविवर विप्र जी के किताब पढ़िके हृदय गदगद हो गइल.भोजपुरी भाषा में अइसन पोढ़ साहित्य के निरमान अभी तक नइखे,कम देखाई देता.लोकभाषा में अइसन सजगर प्रवाह कवनो बड़हन कविए कर सकेला–हमार ख्याल बा कि अइसन कविता, जवन हृदय से निकलल बा,सबके जबान पर देखाई दीही.’\nसचहूं, क्रांतिकारी वीर कुंवर सिंह के ई शौर्यगाथा राष्ट्र आ राष्ट्रीयता खातिर तन-मन-धन से समर्पित उन्हुका आखिरी सांस ले वीरतापूर्वक जूझेवाली जिनिगी के अमर दास्तान बा,जवना के भोजपुरी के कुंवर सिंह पर पहिल खंडकाव्य होखे के गौरव प्राप्त बा.\nभोजपुरिया समाज में आध्यात्मिक चेतना जगावे आ आत्मबल के अउर ताकतवर बनावे का गरज से ‘विप्र’जी ‘दुर्गासप्तशती’ के भोजपुरी छंदानुवाद कइले रहनीं.तेरह अध्याय में बंटाइल ‘सप्तशती’ के सात सइ श्लोकन के भोजपुरी में छंदोबद्धता प्रभावी बनि परल बा.दैन्यभाव से माई दुर्गा के गोहरावत कवि के अरज बा-\nधइ कइ रूप आ भेस भवानी,बधली बीज रकत असुरन के,\nशुंभ-निशुंभ दइंत संहारत,कइके दया दुख हरलीं सुरन के.\nजुग जुग से भक्तन गोहरवलन,दुखवा दरिद्र आ ताप हरन के,\nहोइ सहाय सबे उपरवलीं, ‘विप्र’ भरोस बा मातु चरन के.\nचूंकि ‘विप्र’जी के पूज्य पिताजी स्वर्गीय शिवनंदन मिश्र ‘नंद’ अपना जमाना के नामी कवि-नाटककार आ चउदह भाषा के पंडित रहनीं,एह से विप्र जी के साहित्यिक संस्कार विरासत में मिलल रहे.नंद जी तुलसी के रामचरित मानस के सुन्दर काण्ड के मैथिली अनुवाद कइले रहनीं.विप्र जी में लरिकाइएं से रामकथा का प्रति रुझान बढ़त चलि गइल आ स्वाध्याय का संगहीं मानसमर्मज्ञन के कथा-प्रवचन के उहां पर गहिर असर परल,जवना के सुखद परिणति ‘रामकाव्य परंपरा में मानस’ के सिरिजना से भइल.एकरा के भोजपुरी के शोध-समीक्षा के पहिलका ग्रंथ मानल जाला.छत्तीस अध्याय में विभक्त ई ग्रंथ इतिहास रचि चुकल बा.वाल्मीकि-तुलसी कृत रामायण का अलावा ऋषि-मुनियन के श्रुति में, लोक में,महाभारत में,बौद्ध साहित्य में, जैन साहित्य में, धार्मिक साहित्य में, पुराण में, भागवत पुराण में, देश-विदेश के चरचा में जहां -जहां राम से संदर्भित प्रसंग आइल बा,समीक्षक ‘विप्र’जी ओकरा के सोदाहरण तर्कसंगत ढंग से वर्णित-विश्लेषित कइले बानीं आ इतिहास सम्मत महत्ता के खास तौर से रेघरिअवले बानीं.मानस के सातों काण्ड का अलावा तुलसी बाबा के अउर कृतियन-कवितावली,गीतावली,दोहावली,रामाज्ञा,रामलला नहछू,जानकी मंगल, वैराग्य संदीपनी,विनय-पत्रिका, श्रीकृष्ण गीतावली- में रामकथा के अलग-अलग आयामन के विवेचित-विश्लेषित कइल गइल बा.प्रामाणिक तथ एह ग्रंथ के खासियत बा, जवन समीक्षक के लमहर शोध-साधना के प्रतिफल बा.\nग्रंथ के रचना-प्रक्रिया का बारे में ‘विप्र’जी’ कवित विवेक एक नहिं मोरे’ के तहत लिखले बानीं-‘रामकाव्य अतना व्यापक बा.\nजे एह में कवि बनल आसान बा.गोस्वामी जी त ई कहिके निमुकि गइलीं जे ‘कवित विवेक एक नहिं मोरे’.हम का कहिके निमुकबि?ई नइखे बुझात आ एही से गोस्वामीजी के उहे कथन दोहरावेके साहस जुटाइके मनचरचा रूप में एह ग्रंथ में विद्वान पाठक लोगन का सोझा राखल उचित समझलीं.मानसचतु:शती का अवसर पर ‘मानस के मोती’ नाम से राम बरनन ग्रंथ लिखेके पहिलहीं से प्रारंभ कइले रहीं आ एह ग्रंथ बदे अनघा ग्रंथ, पुस्तक,पत्र-पत्रिका के सामग्री नि:संकोच लिहलीं.रामायन आ मानस मर्मज्ञ लोगन का प्रवचन आ अयोध्या, प्रयाग, चित्रकूट आ काशी-भ्रमण का अलावे देश-विदेश के विद्ववानन का पत्राचार से एह ग्रंथ का तेयारी में भरपूर बल मिलल.’\nग्रंथ के महातम प रोशनी डालत प्रख्यात कथाकार स्व विवेकी राय जी के कथन रहे-\n‘रामकाव्य परंपरा में मानस’ ऐसी पहली मानक भोजपुरी कृति होगी जिसकी मौलिकता और विवेचन की सार्थकता देखते खड़ी बोली और अन्यान्य भाषाओं में अनुवाद की आवश्यकता का अनुभव होगा.’\nग्रंथ के खूबी के बखान करत भोजपुरीरतन\nडॉ रामविचार पाण्डेय जी लिखले रहनीं-‘हमरा अनुसार, एह ग्रंथ में विप्र जी के विप्रत्व बा.समीक्षा के तीन मुख्य रूप होखेला-निर्णयात्मक,तुलनात्मक,विश्लेषणात्मक आ तीनू के मरम विप्र जी सज से पहचनले बाड़न.समीक्षा के सरूप ऐतिहासिक का साथ-साथ साहित्य का नौ रसन का अलावे भक्तिरस से सराबोर हो गइल बा.’\nखाली अतने ले ना,डॉ बुद्धिनाथ मिश्र, जे ओह घरी दैनिक ‘आज'(वाराणसी)में सहायक संपादक रहलन,एह ग्रंथ के फादर कामिल बुल्के के कृतियो से ज्यादा उपयोगी आ सूचनापरक बतावत कहले रहलन-‘रामकाव्य परंपरा में मानस’ भोजपुरी का प्रथम समीक्षा ग्रंथ है.रामकथा पर इस तरह का एक संदर्भ ग्रंथ खड़ीबोली में है जिसके लेखक हैं फादर कामिल बुल्के, लेकिन दोनों का तुलनात्मक अध्ययन करने के बाद मुझे विप्र जी का यह ग्रंथ ज्यादा उपयोगी और अद्यतन सूचनाओं से युक्त लगा.कारण यह है कि बुल्के साहब जहां रामकथा को यथावत पाठकों के समक्ष प्रस्तुत कर अंतिम निर्णय का भार पाठकों पर छोड़ देते हैं, वहां विप्र जी तथ्यों के मूल तक वैज्ञानिक दृष्टि से पहुंचने की कोशिश करते हैं और अपनी स्थापना को तर्कसंगत बनाने के लिए एक नहीं,अनेक पुष्ट प्रमाण देते हैं.ये प्रमाण उन्हें सहज नहीं मिल गये हैं.इनकी खोज में उन्हें वर्षों साधना करनी पड़ी होगी.इसलिए मैं कह सकता हूं कि रामकथा पर इतना सूचनात्मक ( Informative)ग्रंथ दूसरा कोई नहीं है.’\nआजु के मौजूदा दौर में शिव-चरचा खूब बढ़ि-चढ़िके हो रहल बा.बाकिर ‘विप्र’ जी ओही घरी एगो आउर शोध-समीक्षा के ग्रंथ रचि देले रहनीं-‘भारतीय संस्कृति में भगवान शिव’.ओह शोध ग्रंथ में अलगा अलगा रूप में उपनिषद-महाभारत में, पुराण में, मानस में, भोजपुरी लोकसाहित्य में,मिथिला संस्कृति में भगवान शिव के मौजूदगी आ महातम के विस्तार से प्रामाणिक विवेचन कइल गइल रहे.भारतीय दर्शन का संगें, योग का संगें शिव के जुड़ाव के व्यापक रूप से चरचा रहे.ओह में शिवलिंग के निरमान,पूजन,उपासना पद्धति से शिवत्व हासिल करेके तौर-तरीका आ जरूरत पर जोर दिहल गइल रहे.’विप्र’ जी के त ‘भगवान शंकर’ शीर्षक से प्रबंधकाव्य प्रकाशनो के योजना रहे.खैर,ऊ महाकाव्य मुकम्मल त छपि ना पावल,बाकिर ओह में से किछु यादगार प्रसंग एही ग्रंथ के पद्य भाग में प्रकाशित भइल रहे.सतीमोह से सतीदाह ले,पार्वती जनम, उमा परीक्षा से लेके शिव विवाह ले,गंगावतरण,त्रिपुर विनाश,हलाहल पान,जगत रचना आ नारद मोह के कथा-प्रसंग बड़ा सरस ढंग से छंदोबद्ध कके रचल गइल बा.’मनचरचा’ में ‘विप्र’ जी विस्तार से रोशनी डलले रहनीं कि अपना देश के कवना-कवना कोना में आ विदेश में कहां-कहां शिव आराधना के परिपाटी रहल बा.गरलपान कऽके शिवत्व हासिल करेवाला शिव के चित्र उरेहत कवि के पांती रहे-\nकालकूट मुंह ढरले महाप्रभु\nशोभति कंठ में नील निशानी.\nरूप अनूप महामहिमा शिव\nना दुनिया बिच में अस दानी.\nबहतर छाल बासन तुमड़ी बा\nमाथ जटा गंगा महरानी .\nसब कुछ देत सदा शिव जग के\nके समरथ परताप बखानी?\n‘विप्र’ जी के रचनाशील व्यक्तित्व के एगो रूप उपन्यासकारो के बा.’मुंडदान’ उहांके रचल एगो ऐतिहासिक उपन्यास रहे,जवन देश के आजादी के हवनकुंड में मुंडदान देबेवाला अनाम शहीदन के शहादत पर केन्द्रित रहे.’विप्र’जी खुद स्वाधीनता संग्राम सेनानी रहनीं.महात्मा गांधी के आवाहन पर पढ़ाई छोड़िके उहांके एह संग्राम में कूदि परल रहनीं.सन् 1930से1966ले उहांके कांग्रेस के एगो कर्मठ,ईमानदार आ समरपित कार्यकर्ता रहनीं.ओही दौर के लोमहर्षक कथा एह उपन्यास में वर्णित बा.\nनाटक के दृश्य-श्रव्य काव्य मानल जाला.संस्कृत में कहल गइल बा-‘काव्येषु नाटकं रम्यम्,नाटकान्त कवित्वम्!’ ‘विप्र’ जी के एकांकी नाटक एह कसौटी पर खरा उतरत रहलन स.उहांके आजादी के पहिल लड़ाई 1857के अमर सेनानी पर अविस्मरणीय नाटक लिखनीं-‘वीर मंगल पांडे’.डॉ उदयनारायण तिवारी जी ओह नाटक के बेजोड़ मनले रहनीं आ मूल्यांकन का क्रम में कहले रहनीं कि नाटककार ऐतिहासिक चरित्र का संगें पुरहर नियाय कइले बाड़न.ऊ नाटक देखनिहार आ पढ़निहारन पर अमिट छाप छोड़ले रहे.’विप्र’ जी के दूगो अउर एकांकी नाटक आकाशवाणी से प्रसारित भइला का बाद ‘मोती के घवद’\nशीर्षक संग्रह में प्रकाशित भइलन स.पहिलका एकांकी रहे ‘प्रन’ आ दोसरका ‘किसान के बेटा’.दूनों नाटकन में आदर्शोन्मुख यथार्थ के चित्र उकेरल गइल रहे.’प्रन’ में ओह ग्राम पंचायत के चरचा बा,जवना में स्त्री के परदा-प्रथा से बहरी ले आके विकास-बढ़न्ती करेके जरूरत बा.’किसान के बेटा’ में जीयत-जागत बापू के सरूप किसान के बेटा का रूप में गढ़ल गइल बा ,जवना से कि ऊ ग्राम सुराज के सपना सच कऽ सके.इन्हनीं प गाधीजी के प्रभाव साफ झलकत बा.\nपत्रकारिता से लेखकीय जिनिगी के शुरुआत करेवाला ‘विप्र’जी ओइसे त कई विधन में अपना सिरिजना के जादू से अभिभूत कइनीं, बाकिर एगो भावप्रवण जियतार कवि आ भारतीय संस्कृति के संपोषण-उन्नयन के दिसाईं शोध-समीक्षक का रूप में उहां के इतिहास रचेवाला अवदान के कबो भुलावल-बिसरावल ना जा सके.स्व कुलदीप नारायण राय ‘झड़प’ के शब्द में उहां के सारस्वत साधक शख्सियत के पावन इयाद में हमार प्रणामांजलि!\nकलम कमाल जेकर कमला प्रसाद मिश्र\nकलम का नोक पर कमल खिलाईंले,\nभारतीय भावना के जाग्रत प्रतीक हईं\nभारतीयता के जोति सगरी जगाईंले.\nहंसिके,हंसाइके,रिझाइ समुझाइ के\nभा डांटि-फटकारि साफे सबके सुनाईंले,\nसाधक साहित्य के आराधक राष्ट्रीयता के\nकहबे करींले नाहीं कइके देखाईंले ..\n(भगवती प्रसाद द्विवेदी वरिष्ठ पत्रकार हैं, आलेख में लिखे विचार उनके निजी हैं.)


‘सपूत’ बिहार में रिलीज भइल – Anjoria\nफिल्मकार आ लेखक महेश पांडे के फिलिम ‘सपूत’ 28 जून के बिहार में धमाकेदार ढंग से रिलीज हो गइल. ओपनिंग बढ़िया मिलल बा. हर जगहा सबरेही से लमहर लमहर लाइन लागल रहे दर्शकन के आ हाउसफुल के बोर्ड जल्दीए टंगात गइल. दू गो नायक बाड़े एह फिलिम में खेसारीलाल यादव आ मनमोहन तिवारी. अउरी कलाकारन में मनोज वर्मा, काजल सिंह, बृजेश त्रिपाठी, उमेश सिंह, मनोज टाईगर, संजय पाण्डे आ नवोदित नायिका खुशबू बाड़ी.


खून – टटका खबर\nजमीन दलाल के खून\nगोपालगंज 07 मार्च (वार्ता) गोपालगंज नगर थाना इलाका के एकदरवा गांव का लगे हथियारबन्द अपराधी आपसी रंजिश में एगो जमीन दलाल के खून कर दिहले। पुलिस सूत्र बतवलें कि जमीन दलाल नसरूद्दीन मिंया मंगल का देर राति एगो शादी समारोह में शामिल होके घरे लवटत रहले जब गांव का नियरे पहिले से घात लगा के\nइज्जत के नाम पर रोहतास तीन गो खून\nरोहतास जिला के संझौली इलाका के खेतलपुर गाँव में शनिचर का दिने इज्जत का नाम पर दू गो भाई अपना बहिन के छूरा घोंप के आ गोली मार के खून क दिहलें. ओकरा बाद अपना चाचा आ चाचीओ के जान ले लिहलें. हत्या कइला का बाद दुनू भाई फरार हो गइल बाड़न सँ. पुलिस मौकाए


Realme C1 2019 Price in India, Full Specs - 12th April 2021 | Digit\nRealme C1 2019 Smartphone 6.2 -इंच स्क्रीन HD+ के साथ आवेला, जौना के रेज़ल्यूशन 1520 X 720 पिक्सल तथा पिक्सल घनत्व NA पर इंच बा | फोन 1.8 GHz Octa कोर प्रोसेसर से संचालित बा और एकर रैम2GB बा. Realme C1 2019 Android 8.1 ओएस पे काम करेला.\nRealme C1 2019 Smartphone January 2019 मे लॉंच भईल रहे|\nRealme C1 2019 मे कनेक्टिविटी के तरीका बा : ,GPS,Wifi,HotSpot,Bluetooth,\nRealme C1 2019 के कैमरा मे Auto Focus,Face Detection,HDR,Touch Focus,Digital Zoom,Video Recording लोड बा|


Ziox Duopix F9 Price in India, Full Specs - December 2019 | Digit\nZiox Duopix F9 Smartphone5-इंच स्क्रीन TFT के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व NA पर इंच बा | फोन 1.3 GHz Quad कोर प्रोसेसर से संचालित बा और एकर रैम 1 GB बा. Ziox Duopix F9 Android7ओएस पे काम करेला.\nZiox Duopix F9 Smartphone February 2018 मे लॉंच भईल रहे|\nZiox Duopix F9 मे कनेक्टिविटी के तरीका बा : ,Wifi,HotSpot,Bluetooth,\nZiox Duopix F9 के कैमरा मे ,,Digital Zoom,Video Recording लोड बा|\nस्मार्ट फोन मे आगे वाला कैमरा 8 +2MP के सेल्फी ले सकेला|\nZiox Duopix F9 विशेष विवरण\nमॉडल : Ziox Duopix F9\nलॉन्च के डेट (दुनिया भर के) : 13-02-2018\nओएस वर्ज़न : 7\nउत्पाद के नाम : Ziox Duopix F9\nबैटरी : TFT\nकॅमरा के गुण : Dual\nआगे के कैमरा मेगापिक्सेल : 8 + 2\nबैटरी क्षमता (एमएएच) : 2500\nFor Ziox Duopix F9\nZiox Duopix F9 Price In India Starts From Rs.4299 The best price of Ziox Duopix F9 is Rs.4299 on Amazon.This Mobile Phones is available in 16GB variant(s).Ziox Duopix F9 is available in default colour(s) across various online stores in India.\nAmazon ZIOX DUOPIX F9 (BLUE) ₹ 4299


January 30, 2018 - भोजपुरी साहित्य सरिता\nबबुआ बोलता ना !\nडम डम डमरू बजावेला जोगिया\nमंजिल के बुर्ज केहू चाननी छिरिक गइल। लिख गइल ह ताड़पात प कवन बियोग गीत? झरक-सरक गिर गइलसि भुद्द से जमीन प। ईर बने एक अउरि दोसरकी मीर बने, मनगुपुते दुइ पंखी आतुर अधीर मनें, चलि दिहले बेबस अस राह अंतहीन प। बँसवारी पाछु कवन नट्टिनी थिरिक गइल? दिनेश पाण्डेय\nभोजपुरी गीतदिनेश पाण्डेयLeaveacomment\nलोग कथी कहिहें\nसभ परेशान बाटे लोग कथी कहिहें। बेंवत तलाशे ले कि मट्ठा कइसे महिहें। बाबूजी के राज रहे खूब रहे चलती। अस्सी बीघा जायदाद दस बीघा परती। पौनी लो के मिलत रहे अगऊँ निकाल के। बोझा-पंजा अलगे दियात रहे साल के। बखरा – बँटाई भइले खेत भइल काठा। ताके ला लो दूध बदे मिले कहाँ माठा। दादाजी के बरखी में दस कोस खा गइल। बाबूजी के बरखी में बिगहा नपा गइल। पूछले कन्हैया, ” भई, काहे ई तबाही बा? ” मिलल जवाब ई- “असहीं बाहबाही बा? बिना मेलजोल के समाज कइसे…\nभोजपुरी कविताकन्हैया तिवारी “रसिक”Leaveacomment\nआज के समाज मे बहुत अइसन काम हो रहल बा जेकरा बारे मे हमनी के पूर्वज कबो कल्पना तक ना कईले होहिए I रोज अइसन-अइसन बात हमनी के समाज से सामने आ रहल बा जेकरा सुन के कान पर विश्वास नईखे होखत की आईसनो हो सकत बा I अभी हाल ही मे एगो समाचार आइल रहे की गुरुग्राम के एगो स्कूल मे एगो बच्चा के सौचालय मे चाकू से ओही स्कूल के दोसर बच्चा एह से मार देहलस की ओकर पी टी एम टल जाए कुछ दिन खातिर , ई…\nदेश आ समाजLeaveacomment\nगउआं के माटी\nमुंबई के ताज होटल जुहू चौपाटी सबका से नीमन बा गउआं के माटी| धनवां के ढेरी जब लउके खरिहनवां बाबूजी के ओठवा खिलल मुसकनवां सरसो के फूलवा से महकल सिवनवा लगेला सुनाये तब फगुआ के तनवा देखत उतान होइ गईल मोर छाती सबका से नीमन बा गउआं के माटी| मन भावे बरम बाबा के चउतरवा भोरहीं अजान संगे गूंजे जयकरवा कहीं गूंजे मानस क दोहा चौपाई कहनीं सुनावे रोज रतिया के माई चइता आ कजरी के बोल जहाँ खांटी सबका से नीमन बा गउआं के…\nभोजपुरी कवितारत्नेश चंचलLeaveacomment


खबर एक नजर में (25 जून 2011) – टटका खबर\nसरकार डीजल किरासन रसोई गैस के दाम बढ़वलसि\nकाल्हु केन्द्र सरकार का फैसला का बाद रसोई गैस के दाम में पचास रुपिया हर सिलिण्डर पर, डीजल तीन रुपिया हर लीटर पर, आ जन वितरण प्रणाली के किरासन तेल पर दू रुपिया हर लीटर पर बढ़ा दिहल गइल बा. डीजल के दाम बढ़ला का बाद बाजार में मिले वाला हर चीज के दाम बढ़ जाई. बाकिर सरकार एह सब से बेपरवाह बिया. जनता में ओकरा खिलाफ बढ़ रहल नाराजगी का बावजूद ऊ ई दाम बढ़ा के जनता के अउरी रिगवले बिया कि कर ल जवन करे के बा ! सरकार के एह फैसला का बाद आजु पूरा देश में जगहे जगह प्रदर्शन हो रहल बा आ विपक्षी दल खास कर के भाजपा आ समाजवादी पार्टी सबले आगा बिया. सरकार के समर्थन देबे वाला पार्टियनो में से कुछ पार्टी नाराज बाड़ी सँ जइसे कि ममता बनर्जी के पार्टी एह मुद्दा पर सरकार के साथ नइखे. अलग बाति बा कि अपना अपना मजबूरी से तृणमूल, द्रमुक, अन्ना द्रमुक, सपा, बसपा जइसन पार्टी सरकार के खिलाफ ढेर दूर ले जा ना सकीहें.\nलोकपाल बिल पर कांग्रेस अपना सरकार का साथे बिया\nकांग्रेस कार्यसमिति के बईठका में काल्हु तय भइल कि कुछ जिद्दी लोग के दबाव का आगा ना झुक के सरकार बढ़िया कइलसि. कांग्रेस प्रवक्ता जनार्दन द्विवेदी बतवले कि अब एकर मसविदा कैबिनेट का लगे भेजल जाई आ देश के राजनीतिक दलन से राय माँगल जाई. काल्हु अन्ना टीम के लोग भाजपा नेता आडवाणी का लगे गइल. अन्ना के कहना बा कि कपिल सिब्बल कहत बाड़े कि ऊ संविधान से उपर के बात मनवावल चाहत बाड़न त एकर फैसला सगरी राजनीतिक दल उनुकर ड्राफ्ट पढ़ के करसु त सब साफ हो जाई. एही खातिर काल्हु भाजपा नेता से मुलाकात कइल लोग. दोसरो राजनीतिक दल के नेता लोग से मिले वाली बिया अन्ना टीम बाकिर तबले कांग्रेसियन के मसाला मिल गइल कि अन्ना आ भाजपा के मेल जोल सामने आ गइल बा.\nकांग्रेसी दबाव का सामने मानवाधिकर आयोग नव गइल\nयुवराज के कहल बाति के झुठलावे वाला मानवाधिकार आयोग के रिपोर्ट के जइसन आलोचना कांग्रेसी नेता करे लागल बाड़न ओकरा के देखत काल्हु आयोग आपन सफाई देत कहले बिया कि अबही रिपोर्ट के अंतिम रूप नंइखे दिहल गइल आ जवन खबर आ रहल बाड़ी सँ तवन बेबुनियाद बाड़ी सँ. काल्हु मानवाधिकार आयोग यूपी सरकार के नोटिस भेज के पूछले बिया कि डा॰ सचान के मौत का बारे में आयोग के सूचना काहे ना दिहल गइल जबकि उनुकर मौत कस्टडी का दौरान भइल. आयोग एह मामिला के सगरी कागजातो मँगवले बिया.\nपूर्णिया सीट के उपचुनाव में मतदान आजु\nपूर्णिया विधानसभा सीट के उपचुनाव में आजु मतदान शुरु हो गइल बा. कड़ा सुरक्षा का बीच मतदान करावल जा रहल बा. साँझ पाँच बजे ले वोट डालल जा सकेला आ वोट के गिनिती उनतीस जून के करावल जाई.\nबिहार सरकार काल्हु शिक्षक पात्रता परीक्षा के फार्म बिक्री के नयका तारीख घोषित कर दिहलसि. अब फार्म के बिक्री एगारह जुलाई से शुरु होखी. पहिले एक जुलाई से फार्म मिले वाला रहे. फार्म के बिक्री अब चौबिस जुलाई ले कइल जाई. फार्म उनतीस जुलाई से जमा कइल शुरु होखी आ ओही केन्द्र पर जमा करे के पड़ी जहवाँ से फार्म खरीदल गइल रहे. फार्म के दाम एक सौ रुपिया राखल गइल बा. अबही परीक्षा के तारीख के एलान नइखे भइल.\nडा॰ सचान के मौत के जुडीशियल इंक्वायरी\nलखनऊ के डिप्टी सीएमओ डा॰ सचान के जेल अस्पताल में भइल संदेहास्पद मौत के परिजन आ विरोधी दल हत्या बतावत बाड़े आ सरकार से एह मामिला के सीबीआई जाँच करवावे के माँग करत बाड़े. बाकिर सरकार एह मामिला के सीबीआई जाँच करावे के तइयार नइखे आ जुडीशियल इंक्वायरी शुरु करा दिहले बिया. इलाहाबाद हाई कोर्टो सीबीआई जाँच के आदेश देबे से नकार दिहलसि आ कहलसि कि एह मामिला के नियमित सुनवाई अट्ठारह जुलाई के कइल जाई. एह फैसला का बाद डा॰ सचान के परिजन उनुकर अंतिम संस्कार कर दिहले.\nएगो अउरी बसपा विधायक पार्टी से निलंबित\nमायावती काल्हु बिजनौर से अपना विधायक शाहनवाज राणा के पार्टी से निलंबित कर दिहली. राणा के दू गो भाईयन पर मुजफ्फरनगर में दिल्ली से आइल दू गो युवतियन का साथे बलात्कार के कोशिश के आरोप लगावल गइल बा. पुलिस एह मामिला में ओह दुनु भाईयन आ राणा के गनर समेत पाँच जने के गिरफ्तार कर लिहले बिया. विधायक का कार से जवना में विधायको सवार रहलन दुनु लड़िकियन के अपहरण कइल गइल रहे आ कारे मे बलात्कार के कोशिश भइल रहे.


बिहार विधानसभा उपचुनाव में तिकोनिया लड़ाई – टटका खबर\nअगिला 21 आगस्त के बिहार विधानसभा के2गो सीट ला होखे वाला उपचुनाव में नीतीश कुमार के जदयू, लालू प्रसाद के राजद आ कांग्रेस तीनो मिल के लड़ीहे. राजद चार सीट प, जदयू चार सीट प आ कांग्रेस दू सीट पर लड़ी. अइसहीं वाममोर्चा के भाकपा माले पाॅच गो प, माकपा तीन गो प आ भाकपा दू सीट प चुनाव लड़ी. एह दुनू मोर्चा के लड़ाई भाजपा आ लोजपा के राजग से होखे वाला बा. भाजपा के हरावे का नाम पर बरीसन के दुश्मन नीतीश आ लालू दोस्त बन गइल बाड़न.\nTags: उपचुनाव, कांग्रेस, जदयू, बिहार, भाजपा, राजग, राजद, लोजपा, वाम मोर्चा, विधानसभा


भोजपुरी के अनदेखी पर नाराजगी जाहिर कइल लोग – टटका खबर\nभोजपुरी के अनदेखी पर नाराजगी जाहिर कइल लोग\nआरा में भइल भोजपुरिया जन मोरचा के राष्ट्रीय कार्यकारिणी के बइठक में भोजपुरी के अनदेखी पर नाराजगी जाहिर कइल गइल. कहल गइल कि आवे वाला लोकसभा चुनाव में एह मुद्दा के मोरचा जनता का सोझा राखी आ ओही लोग के वोट देबे ला कही जे भोजपुरी के ओकर हक दिआवे के बात सकरीहें. एह बइठक में संस्थापक भरत सिंह सहयोगी, बिहार अध्यक्ष राजेंद्र पासवान, संतोष यादव, सीता देवी, गफार मियां, हेमंत चौधरी वगैरह शामिल रहलें.\nTags: आरा, भोजपुरी


भोजपुरी में देश दुनिया के खबर (मंगल, 12 मई 2015) – टटका खबर\nMay 12, 2015 News in Bhojpuri, टटका खबर, भोजपुरी में खबर.\nजुर्माना लगावल जाई आ ओइसन जगहा काम करे वाला लोग पर पचीस हजार रुपिया जुर्माना लगावल जाई. राज्य सरकार फिलहाल एकरा के बारह गो जिला में लागू क दिहले बिया आ बाकिओ जगहे जल्दिए लागू करा दीहल जाई.\nदेश मे` गरीबन के गिनिती बढ़ावे जात बिया केन्द्र सरकार. एकर मतलब ई भइल कि अब गरीबी मापे के पुरनका पैमाना का जगहा नया पैमाना बनावल जाई जवना से पहिले से अधिका लोग गरीब मान लीहल जइहें आ ओह लोग के गरीबन के मिले वाला सहायता मिले लागी. पिछला सरकार गरीबी के पैमाना अइसन बना दिहले रहुवे कि बहुते गरीबन के ओह दायरा से निकाल दीहल रहे.\nझारखंड में चल गइल गाँवन के नक्शा देबे से बिहार सरकार मना कर दिहले बाया. बिहार सरकार के कहना बा कि जबले सगरी बाँट बखरा वाला मामिला सलटा नइखे लीहल जात तबले ई नक्शा ना दीहल जाई. एह बात के जानकारी झारखंड के राजस्व व भूमि सुधार मंत्री अमर कुमार बाउरी सोमार का दिने मीडिया के दिहलें.\nबिहार में नर्सिंग होम भा क्लिनिक चलावे खातिर अब लाइसेंस लेबे के पड़ी आ बिना लाइसेंस क्लिनिक भा नर्सिंग होम चलावे वाला के पचास हजार से ले के पाँच लाख तक के आतंकी इस्लामिक स्टेट के खलीफा अबु बकर अल बगदादी के रीढ़ में लागल चोट का बाद लकवा मार दिहले बा आ ऊ चल फिर नइखे सकत बाकिर बोले आ सुने के ताकत मौजूद बा. एह हालात में संगठन के शूरा आपन नया खलीफा चुने वाली बिया जे आराम से सीरिया आ इराक के मोर्चा पर आ जा सके.\nयूपी के बहराइच से पन्द्रह साल से फरार चलत इस्लामिक आतंकवादी इरफान अहमद के गिरफ्तार कर लीहल गइल बा. ओकरा पर लश्कर के आतंकी होखे आ इंडियन मुजाहिदीन संगे मिल के काम करे के आरोप बा. इरफान बहराइच के नजीरपुरा के रहे वाला ह आ ठेर दिन से नेपाल में लुका के रहत रहुवे. स्पेशल सेल के पता चलल कि ऊ बहराइच आवे वाला बा त पुलिस घेराबंदी क के ओकरा के गिरफ्तार कर लिहलसि.\nएह घरी लागत बा कि देश के अदालत अपराधियन के जमानत देबे के हाराबाजी में लागल बाड़ी स. आरोपियन के भलही जमानत ना मिल पावे बाकिर दोषी साबित हो चुकल लोग के धड़ाधड़ जमानत दीहल जा रहल बा. अउर ना त निचला अदालतन के फैसले रोक दीहल जात बा. हालही में सलमान खान के जमानत मिलल, फेर काल्हुए जयललिता पर नाजायज संपति राखे का मामिला के रद्द क के बरी क दीहल गइल आ काल्हुए सत्यम घोटाला के दोषी रामलिंगम राजू समेत सगरी दोषियन के जमानत दे दीहल गइल. बाकिर साध्वी प्रज्ञा ठाकुर पर चार्ज शीट तकले नइखे बनल बाकिर पिछला छह बरीस से उनुका के जेल में राखल गइल बा. जबकि साध्वी प्रज्ञा ठाकुर कैंसर के मरीज हई आ उनकर तबियत बहुते खराब चलत बा.\nस्कूटी से अपना बेटी के स्कूल से ले के लवटत मेहरारू के दिल्ली के एगो हेड कांस्टेबल चालान करे के धमकी दे के दू सौ रुपिया घूस मँगलसि आ ना मिलल त ईंटा मार के ओकर कपार फोड़ दिहलसि. बाद में घटना के वीडियो सामने आ गइल आ ओह कांस्टेबल के निलंबित कर के गिरफ्तार कर लीहल गइल.\nविधानसभा के चुनाव त अबही देर बा बाकिर विधान परिषद के चुनाव कपारे आइल बा. एह चुनाव खातिर सीट के बॅटवारा के मसला राजद आ जदयू का बीच नइखे सलटत आ अब जदयू एह खातिर बँवारा गोलन से आ कांग्रेस से सौदाबाजी करे में लागल बिया.\nगरमी के मौसम आवते यूपी के लोग त्राहिमाम करे लागल बा काहें कि बिजली के अंधाधुंध कटौती चालू हो गइल बा. जहाँ मुलायम के परिवार के लोग सांसद विधायक बा ओह जगहन पर त बेहिसाब बिजली मिलत बा बाकिर दोसरा इलाकन के जरूरतो भर बिजली नइखे देत अखिलेश सरकार.\nजनता परिवार के अलग अलग गोल के आपस में विलय के बात पर अनबन के खबरन का बीच बिहार के मुख्यमंत्री नीतीश कुमार के कहना बा कि एह बात पर पाछे हटे के सवाले नइखे. कहलन कि सभे मिलके एकर एलान क दिहले बा आ मुलायम सिंह के पार्टी के अध्यक्ष बना दिहले बा. ओने हिंदुस्तानी आवाम मोर्चा के संस्थापक आ हालही में मुख्यमंत्री रहल जीतन राम मांझी के कहना बा कि एह लोग के निजी फायदा लेबे के मकसद का चलते जनता परिवार के महाविलय कवनो हाल में ना हो सकी.\nएक महीना से बेसी समय से हड़ताल पर चलत बिहार के नियोजित शिक्षक लोग आखिरकार सोमार का दिन से जेल भरो अभियान शुरु क दीहल. सोमार का दिने राज्यभर से शिक्षक लोग के गिरफ्तारी देबे के खबर आइल बा. कहत बा लोग कि माँग पूरा होखे तकले जेल भरे के अभियान जारी रही.\nचंदौली जिला के जलालपुर गाँव में सोमार का दिने घुसल तेंदुआ के एगो घर में बंद कर दीहल लोग आ अब वन विभाग के अधिकारियन के इंतजार होखत बा जे आवे आ ओकरा के पकड़ के ले जा सके. टीम कानपुर से आवे वाली बा.\nपश्चिम चम्पारण जिला के साठी इलाका के सतवरिया गॉव का नियरा माटी लादल ट्रैक्टर पलटला से एगो नवही के मौत ठाँवे पर हो गइल आ दू जने के घाहिल हाल में अस्पताल में भरती करावल गइल बा.\nसारण जिला के भेल्दी इलाका के मलाही गांव का नियरा एगो फेड़ पर लटकत नवही के लाश मिलल बा. पुलिस ओकरा के पोस्टमार्टम खातिर भेज दिहले बिया.\nतमिलनाडु के मुख्‍यमंत्री रहल जयललिता के मालूम आमदनी से बेसी के संपति राखे खातिर चलत मुकदमा में कर्नाटक उच्‍च न्‍यायालय सोमार का दिने सगरी आरोपियन के बरी कर दिहलसि. निचली अदालत में जयललिता के दोषी मानत एक अरब रुपिया के जुर्मानो लगावल गइल रहुवे बाकिर उच्च न्यायालय सगरी आरोपियन के पाक साफ कर दिहलसि. अब जयललिता फेरू तमिलनाडु के मुख्यमंत्री बन जइहें. एह खबर का बाद पीएम मोदी जयललिता के फोन क के बधाई दिहलन.\nलोकसभा से अघोषित विदेशी आय आ परिसम्‍पत्ति करारोपण विधेयक 2015 के ध्‍वनिमत से सोमार का दिने पारित कर दीहल गइल. अब आपन विदेशी आय लुकावे छिपावे वाला लोग के तीन बरीस से दस बरीस तक के जेल के सजाय मिल सकेला. अलग बात बा कि समरथ के नहीं दोष गुसाईं वाला अदालती रुख का चलते कवनो बड़का आरोपी के सजा मिल पाई कि ना. उमेद कइला के कवनो वजह नइखे लउकत. हँ छोटका चोर आ मध्यम वर्ग के लोग के परेशानी जरूर बढ़ जाई काहें कि ओह लोग का लगे बड़का वकीलन के देबे लायक फीसे ना जुड़ी जे अदालत से ओह लोग के बरी करा पावे.\nबाम्बे स्टाक एक्सचेंज के सेंसेक्स सोमारो का दिने जम के बढ़ल. सोमार का दिने सेंसेक्स में 402 अंक के उछाल आइल. शुको का दिने जोरदार बढ़ती भइल रहुवे आ अब कुछ दिन ले ई उछाल बढ़त रहे के उमेद जतावल जात बा काहें कि विेदेशी निवेशकन पर लागे वाला टैक्स के मसला दरी का नीचे दबा दीहल गइल बा.\nबॉलीवुड बादशाह आ कोलकाता नाइटराइडर्स टीम के मालिक शाहरूख खान बियफे का दिने मुंबई में होखेवाला मैच ना देख पइहें काहें कि उनुका पर वानखेडे स्टेडियम में घुसे पर पाबन्दी लागल बा. पिछला साल एमसीए एह पाबन्दी के हटावे के मन बना लिहले रहुवे बाकिर बाद में टार दिहलसि आ अबले पाबन्दी बरकरार बा.\nसोमार का दिने हैदराबाद में भइल आई.पी.एल. मैच में सनराइजर्स हैदराबाद टीम किंग्स इलेवन पंजाब टीम के पाच रन से हरा दिहलसि.\nब्राजील, रूस, भारत, चीन आ दक्खिन अफ्रीका के बनावल नयका ब्रिक्स बैंक के अध्यक्ष भारत के आईसीआईसीआई बैंक के चेयरमैन रहल के डी कामथ के बनावल गइल बा. इनकर कार्यकाल पाँच बरीस के होखी.\nदेश के बैंकन के दीहल कुल कर्जा के एक तिहाई हिस्सा महज एगारह हजार कंपनियन का लगे बा जवना में से ढेरे कर्जा डूब गइल बा भा डूबे का कगार पर बा. बड़का कर्जदार अपना रसूख के इस्तेमाल क के बैंकन से बड़हन कर्जा ले लेबेलें आ बाद में लवटइबो ना करसु. बैंक में आम आदमी अपना मेहनत के कमाई जमा कर के पूंजी देला जवन पूंजी एह बड़कन के कामे आ जाला आ आम आदमी तिकवते रहि जाला जब ओकरा कवनो करजा के जरूरत होला.


मोथा आ मूंज के जिद आ धार के गजल – भोजपुरी साहित्य सरिता\nभोजपुरी के कवि शशि प्रेमदेव के दूगो गजल भोजपुरी के पत्रिका ‘पाती’ के अलग अलग अंक में जब पढ़लीं त ई महसूस भइल कि एह कवि के ठीक से पढ़े के चाहीं। ई कवि आज के समय के कटु सत्य के अपना गीत- गजल के विषय बना रहल बा। ऊ समय के सांच के कहे में नइखे हिचकत। सांच कहल आज कतना कठिन भ गइल बा, ई हमनी के बूझ- समुझ रहल बानी जा। हमनी के जाने के चाहीं कि हर थाना में चकुदार (चौकीदार) होलें। उनकर काम रहत रहे रात-बिरात पहरा देल। पुलिस विभाग के आखिरी कर्मी ऊ होलें। कम तनखाह, कम सुविधा। पता ना अब ई पोस्ट बा कि खतम कर देल गइल। एह बीचे ई शब्द बड़ा जोर शोर से राजनीतिक गलियारा में उछलल। सत्ता के शीर्ष प विराजमान आदमी अपना के चौकीदार घोषित कइलस। पुलिस विभाग के अदना-सा कर्मचारी वाला पद के देश के सत्तापक्षी राजनीतिक गलियारा में बड़ा उछाल मिलल। आ एही बीचे कतने बड़- बड़ पूंजीपति आ कारोबारी ना जाने कतने हजार करोड़ रुपया के घपला क के देश छोड़ देलें। थाना के चकुदार पहरा देत रहल आ चोरी होत रहल। सत्तासीन चौकीदार ताल ठोकत रहल, आ फरार होखे वाला फरार हो गइल। कवनो कवि जब एह बात के विषय बनाई त ओकरा लगे ई सुविधा रही कि ऊ चौकीदार के पहरेदार कहे आ एह सांच के अपना अंदाज में कहे –\n” अजबे नूं अबरी के पहरेदार भेंटाइल बा\nपहरा देता बाकी दूनो आंखि मुनाइल बा!”\nई लाइन हम ‘पाती’ (मार्च-जून 2018) से लेले बानी। ई गजल एह तरे शुरू होत बा-\n” अंखियन में ना जे कइसन दो चान समाइल बा\nपछिले फागुन से नद्दी कs नीन हेराइल बा।”\nनदी के नीन हेराइल के खास अर्थ बा। नीन पिछिले फागुन से हेराइल बा। फागुन में नदी के नीन हेराना मतलब सुहाना समय में एह बात के चिंता कि आगे के समय सुकून वाला नइखे। ओकर पानी आ रवानी खतरा में पड़े वाला बा। ठीक एही के बाद बा पहरेदार वाली लाइन। ‘पहरेदार’ एह सबसे वाकिफ बा आ आंख मुनले बा। बलुक ई कि जे एह के लेके चिंतित बा,ओही प ऊ रंज बा।\nएगो गजल में शशि प्रेमदेव मोथा के जिकिर करत बाड़न। ऊ गजल ‘पाती’ सितम्बर 2014 में छपल बा। मोथा के आन्ही से कुछ ना बिगड़ी।\nबर – पीपर के जरूर कुछ बिगड़ सकेला। निराला जी के कविता ‘बादल राग’ इयाद आवत बिया। खूब बूनी परी त घास के का बिगड़ी। महल अटारी प जरूर खतरा रही। जेकरा के कवि निराला जी आतंक महल कहत बाड़न। बहुते कवि दूब के जिकिर कइले बाड़न। दूब के जिजीविषा के। कवि केदारनाथ सिंह दूब प खूब बात कइले बाड़न। मोंथा प बहुते कम कवि लिखले बाड़न। मोंथा एगो खास तरह के घास ह, जवन अपना जगह से जाए के नांव ना लेला। जहां होई ऊहां जम के रही। कतनो केहू उखाड़ो। एकर सोर बहुते नीचे गड़ल रहेला। गिरह अस होला। खेत लाख जोत – कोड़ के राखे केहू, ई बेजमले ना रही। बहुते जिद्दी होला एकर जर – जरोह। गजल में बा कि आन्ही एकर का बिगाड़ी! ई आन्ही कवन आन्ही ह? का ई प्रतीक बा कुछ के? विचार करे के चाहीं। मोथो के समझे के चाहीं कि ऊ अदम्य जीवनशक्ति वाला आम मेहनतकश के प्रतीक बा। मोथा एगो सांस्कृतिक प्रतीक भी हो सकेला, जवना के बुनियाद अतना गहिर बा कि अपसंस्कृति के आन्ही- तूफान झट डिगा नइखे सकत।\n” मोथा कs, का खाक बिगारी?\nआन्ही पीपर- बsर उखारी!”\nपाती, मार्च-जून, 2018 वाला गजल में, जवना के हम शुरू में चर्चा कइले बानी, मूँजि के जिकिर बा। मूंज के सरपत कहल जाला। हिंदी के प्रसिद्ध कहानीकार मार्कण्डेय के कहानी ‘गुलरा के बाबा’ में सरपत के बारे में खूब बात बा। मूँज बहुत उपयोगी चीज ह। मड़ई छावे में खूब कामे आवेला। एकरा के लोग पतलो भी कहेला। बेटी के बियाह में माड़ो छवाला। पतलो मूंज के पतई के ही नांव ह। ई बहुते धारदार होला। उघारे निघारे केहू जाए ओकरी राह से, गतरे गतर चिरा जाई। हाथ में चिरा लाग जाई। शशि जी लिखत बाड़न-\n” मूँजि कहल जाला केकरा के – तूं कइसे जनबs\nका कबो पतलो से तहरो देंहि चिराइल बा?”\nभोजपुरी गजल में मोथा आ मूंज के अवाई एह बात के सुखद सबूत बा कि भोजपुरी गजल अपना भाषा – भूगोल के प्रकृति आ संस्कृति से नया मन-मिजाज के साथे संवाद बना रहल बिया। एही में एगो लाइन बा –\n” हाड़ गला के आपन, रसगर ऊखि उगवलीं हम\nहमरे बखरा में पंछुच्छुर पुलुई आइल बा।”\nऊख के खेती बहुत कठिन होला। बाकी रस बहुत मीठ। शशि एह बात के बहुत सुंदर तरीका से कहत बाड़न कि बहुत मेहनत से उपजावल ऊख के सबसे मीठ भाग मेहनत करे वाला के भाग्य में नइखे। ओकरा भाग्य में ऊख के सबसे ऊपर के हिस्सा परेला, गेल्हा के करीब वाला। जहां आवत -आवत रस पंछुच्छुर हो जाला। मेहनतकश के बदहाली के ई अभिव्यक्ति बिलकुल नया बा। बात कहे के अंदाज नया बा।\nई अपना गजल में समाज में लइकी आ मेहरारू के हालतो के वर्णन कइले बाड़न। आज हालत अइसन हो गइल बा कि लइकी आ मेहरारून के जान आ इज्जत खतरा में बा। शशि अपना गजल में ‘संत शिरोमणि’ लोग के भी जिकिर करत बाड़न। संत आ महंथ लोग के कुकृत्य प गजल लिखल, जरूरी एगो मुद्दा प बात कइल बा।\n_ डॉ बलभद्र\nरामजियावन दास बावला के एगो गीत राह चलते इयाद आवेला आ मन ओह गीत के गुनगुनाए...


टटका खबर, सोमार, १३ फरवरी २०१२ | Anjoria's Weblog\nमई में होखे वाला निकाय चुनाव खातिर पच्चीस जनवरी के प्रकाशित मतदाता सूची का आधार पर मतदान करावल जाई. वार्डवार मतदाता सूची इकइस फरवरी ले बना लिहल जाई.\nसिवान के बड़हिया सीट से विधायक जदयू के श्यामबहादुर सिंह एगो केस का सिलसिला में अदालत में समर्पण कर दिहले जवना का बाद उनुका के जमानतो मिल गइल.\nछपरा के जेपी विश्वविद्यालय के सीनेट के बइठका में आजु अगिला साल खातिर दू सौ बयासी करोड़ रुपिया से बेसी के घाटा के बजट पास कर दिहल गइल.\nतिसरका दौर के चुनाव वाला इलाकन में प्रचार के काम आजु से बन्द हो गइल. एह इलाकन में पन्द्रह फरवरी के वोट डालल जाई. एह दौर में छत्रपति शाहू जी महाराज नगर, सुल्तानपुर, कौशाम्बी, इलाहाबाद, जौनपुर, चन्दौली, वाराणसी, संतरविदास नगर, मिर्जापुर आ सोनभद्र जिला के छप्पन सीट के चुनाव होई.\nरायबरेली के जिलाधिकारी अमृता सोनी के तबादल सीतापुर में आ सीतापुर के जिलाधिकारी अजय कुमार शुक्ला के तबादला रायबरेली में कर दिहल गइल बा. एकरा अलावे अमेठी के अपर जिलाधिकारी मुन्नीलाल पाण्डेय के लखनऊ में उप भूमि व्ववस्था का पद पर भेज दिहल गइल बा.\nछठवाँ दौर के चुनाव खातिर नाम वापसी का बाद तेरह जिला में पसरल अड़सठ सीट खातिर छह सौ से अधिका उम्मीदवार मैदान में रह गइल बाड़े.\nसतवाँ दौर के चुनाव खातिर परचा भरे के आजु आखिरी दिन रहुवे. एह दौर में दस जिला के साठ सीट पर मतदान करावल जाई.\nगाजीपुर आ बलिया में आजु दिन भर बदरी छपले रहल आ हलुका बरखो भइल जवना का बाद तापमान में अचके में गिरावट आ गइल बा. गाजीपुर से ओला पड़लो के खबर बा.\nनई दिल्ली में आजु उपरि बेरा इजरायली दूतावास का नियरा एगो कार में विस्फोट भइला से एगो इजरायली राजनयिक समेत चार लोग घवाहिल हो गइल. इजरायल के कहना बा कि हमला ओकरा दूतावास के निशाना बनावत कइल गइल रहुवे. भारत सरकार एह मामिला के तफतीश में हर संभव काम करे के भरोसा दिहले बिया आ जाँच के हर प्रगति का बारे में इजरायल के बतावल जात रही.\nसुप्रीम कोर्ट केन्द्र सरकार से पूछले बावे कि मुख्य न्यायाधीश रहल आ मौजूदा राष्ट्रीय मानवाधिकार आयोग प्रमुख के. जी. बालाकृष्णन का खिलाफ कथित रूप से आमदनी से बेसी के संपत्ति होखे के आरोप के जाँच करावल गइल बा कि ना. उनुका पर चालीस करोड़ रुपिया के संपत्ति बनावे के आरोप लगावल बा.\nगोवा विधानसभा चुनाव खातिर परचा दाखिल करे के आजु आखिरी दिन रहल. काल्हु एह परचन के जाँच कइल जाई आ सोलह फरवरी ले लोग नाम वापस ले सकी.\nसलमान खुर्शीद पर चुनाव आयोग का शिकायत का बाद कांग्रेस अब आदर्श आचार संहिता पर बहस करावे के माँग कइले बिया.\nभारत आ जार्जिया में अपना राजनयिकन पर भइल हमला खातिर इजरायल ईरान आ हिजबुल्लाह के दोषी ठहरवले बा.\nपाकिस्तान के सुप्रीम कोर्ट प्रधानमंत्री युसुफ रजा गिलानी पर अवमानना के आरोप लगा दिहलसि आ अगिला सुनवाई खातिर २२ फरवरी तय कइलसि. गिलानी अबहियो अपना के बेगुनाह बतावत बाड़न.\nसी. बी. आई. निदेशक ए पी सिंह कहलन कि विदेशी बैंकन में सबले बेसी धन भारत के लोगन के बा. एह बैंकन में भारतीयन के करीब पाँच खरब डालर धन जमा बा.\nमुम्बई शेयर बाजार के सूचकांक आजु २४ अंक बढ़के बंद भइल. रुपिया में डालर का मुकाबले तेइस पैसा के मजबूती आइल. सोना के दाम सत्तर रुपिया घटल.\nभारतीय क्रिकेट नियंत्रण बोर्ड आई सी सी के शीर्ष प्रबंधन के पुनर्गठन से जुड़ल लार्ड वुल्फ के सिफारिशन के खारिज कर दिहलसि. बाकिर ओह सिफारिशन के खुलासा नइखे कइल गइल.\nसौरव घोषाल शिकागो में भइल विंडी सिटी ओपन स्क्वाश टूर्नामेंट जीत लिहलन. फाइनल में उनुका आ पाकिस्तान के यासिर बट्ट का बीच खेल भइल रहुवे.\nतिकोनिया एकदिना क्रिकेट शृंखला में काल्हु मंगल का दिने भारत आ श्रीलंका का बीच मैच होखी. श्रीलंका आपन दुनु मुकाबला हार चुकल बा जबकि भारत तीन में से दु गो मैच जीतले बावे.


भरत शर्मा बनवहींए बक्सर में भिखारी ठाकुर के मंदिर – Anjoria\nभरत शर्मा बनवहींए बक्सर में भिखारी ठाकुर के मंदिर\nभिखारी ठाकुर भोजपुर माटी के महान सपूत रहले जे भोजपुरी के सम्मान दिआवे ला बड़हन योगदान दिहलें. भिखारी ठाकुर के गावल हजारों गीत में से बिदेसिया गीत शैली भोजपुरियन का दिलो-दिमाग प छा गइल बा, मॉरीशस में भिखारी ठाकुर पर शोध चलत बा. अब एह महान कलाकार के मंदिर बनावल जाई.\nपिछला दिने सचिन के लोकप्रियता भँजावत भोजपुरी गायक कलाकार मनोज तिवारी अपना गांव में क्रिकेट के मदिर बनवलें त अब भोजपुरी के लाल के सम्मान देत मशहूर भोजपुरी गायक भरत शर्मा व्यास बक्सर में भिखारी ठाकुर के मंदिर बनावे के एलान कइले बाड़न.\nहावड़ा में एगो पत्रकार से बतियावत भरत शर्मा ई जानकारी दिहलें कि मंदिर बनावे ला बिहार के ऐतिहासिक जिला बक्सर के एहला चुनले कि ई भूमि अनेके महापुरुषन के रहल बा. बतवलन कि मंदिर बनावे ला कोलकाता के प्रसिद्ध समाजसेवी राम मनोहर सिंह आर्थिक सहायता देबे के कहले बाड़न.\nएने ढेर दिन से भोजपुरी कलाकार वैष्णवी पटना में भिखारी ठाकुर के प्रतिमा लगवावे के अभियान चलवले बाड़ी जवना के हर तरफ से समर्थन मिलत बा.\nPrevious Post: ऐश्वर्या अरोड़ा अइली भोजपुरी सिनेमा में\nNext Post: रिंकू घोष फेरू अइली राजकुमार पाण्डेय के फिलिम में


भोजपुरी जन जागरण अभियान – Anjoria\nभोजपुरी जन जागरण अभियान\nJanuary 22, 2011 OmPrakash Singh खबर, देश आ समाज, सरोकार 0\nबिहार भोजपुरी अकादमी के द्वारा चलावल जा रहल “भोजपुरी जन-जागरण अभियान” के लोकप्रियता से प्रभावित होकर के मॉरिशस के वरिष्ठ और प्रसिद्द साहित्यकार डॉ. सरिता बुद्धू, पटना स्थित बिहार भोजपुरी अकादमी के कार्यालय में आज दिनांक २२ जनवरी २०११ के चहुंपली आ अकादमी के अध्यक्ष डॉ. रविकान्त दुबे जी के बधाई दिहली. साथ ही सरिता जी के द्वारा अकादमी के द्वारा चलावल जा रहल “भोजपुरी जन-जागरण” अभियान के बारे में उत्सुकतापूर्वक जानकारी लिहली.\nएह अवसर पर अकादमी में आयोजित समारोह में सरिता बुद्धू जी के आगमन पर अकादमी के निदेशक श्री. दीपक कुमार सिंह जी के द्वारा फूल के डलिया से स्वागत करल गईल.\nआयोजित समारोह के अध्यक्षता करते हुए डॉ. दुबे जी बतवनी की मनोरंजन के क्षेत्र में भोजपुरी बहुत ही सशक्त हो चुकल बा लेकिन साहित्य सृजन, व्याकरण, शब्दकोष आ पाठ्यक्रम के क्षेत्र में उत्कृष्ट पुस्तक के अभी भी अभाव बा. एह अभाव के अकादमी के द्वारा पूरा प्रयास करल जा रहल बा आ एह विषय में गंभीर चिंतन के साथ ही योजना भी तैयार करल जा रहल बा. साथ ही उहाँ के कहनी की एह विषय में बेहतरी खातिर अकादमी दृढ संकल्प बा आ बहुत जल्दी ही एह विषय में सकारात्मक परिणाम सामने जरुर आई.\nबिहार भोजपुरी अकादमी में समारोह के भव्यता आ प्रबुद्धता देखते हुए सरिता जी यह स्वीकार कईनी की आर भारत में जेतना भी संस्था भोजपुरी खातिर काम कर रहल बिया, ओह में बिहार भोजपुरी अकादमी के वर्तमान में चलावल जा रहल “भोजपुरी जन-जागरण अभियान” सबसे सशक्त अउर बेहतर बा. उहाँ के ई भी कहनी की डॉ. रविकांत दुबे जी के अध्यक्षता आ नेतृत्व में, छोट-छोट गाँव, क़स्बा आ छोट शहर सब में एह अभियान के व्यापक असर होई. अभियान के तहत अकादमी साहित्यकार, रचनाकार आ प्रबुद्ध लोग के जोड़े के जे काम कर रहल बा, अईसन पहल भारत में कबहू ना भईल रहल ह.\nसरिता जी एह समारोह में भाव विभोर होकर के आपन सुरीला स्वर में एक गीत भी सुनावली “कलकतवा से छुटल जहाज, भंवरिया धीरे चलअ”. साथ ही अकादमी के अनुसन्धान सहायक श्री ब्रज किशोर जी सस्वर “बटोहिया” गीत गाकर के लोग के आनंद विभोर कर दिहले.\nएह समारोह के सबसे उल्लेखनीय बात ई रहल की भोजपुरी से जुडल लोग के अलावा बिहार मैथिलि अकादमी, बिहार मगही अकादमी अउर बिहार संस्कृत अकादमी के लोग भी भारी संख्या में एह समारोह में शिरकत कईले. जेह में एह अकादमी सबके कर्मी के साथ ही साहित्यकार लोग भी चहुंपले.\nचलते समय डॉ. सरिता बुद्धू जी के द्वारा बिहार भोजपुरी अकादमी के विजिटर-रजिस्टर पर अकादमी के बारे में लिखते हुए ई उल्लेख करल गईल की बिहार भोजपुरी अकादमी द्वारा कईल जा रहल “भोजपुरी जन-जागरण अभियान” बहुत ही महत्वपूर्ण कदम बा. हम उम्मीद कर रहल बानी की भोजपुरी क्षेत्र में लेखक अउर साहित्यकार खातिर ई कदम वरदान साबित होई.\nकार्यक्रम के अंत में अकादमी के सहायक निदेशक श्री लालन जी के द्वारा धन्यवाद ज्ञापन दिहल गईल.\nभोजपुरी अकादमी के अभियान से अभिप्रेरित होकर के सरिता जी संभवतः ३० जनवरी २०११ के, बिहार भोजपुरी अकादमी के तत्वधान में छपरा में आयोजित होखे वाला कार्यक्रम में भी भाग लीहें.\nप्रो॰ रविकान्त दूबे\nLofar isasuper hit\nRinku has overshadowed every other actress


पहिला भिड़न्त में मोदी सरकार बीस पड़ल – टटका खबर\nलोकसभा में अजेय बहुमत ले के सरकार बनावे वाला राजग सरकार के राज्यसभा में बहुमत नइखे. एह से कहल जात रहे कि मोदी सरकार के फूंक फूशक के डेग बढ़ावे के पड़ी. बाकिर नौकरशाह रहल नृपेन्द्र मिश्र के प्रधानमंत्री के प्रधान सचिव बनावे खातिर भारतीय दूरसंचार विनियामक प्राधिकरण कानून में जरूरी संशोधन वाला विधेयक आजु राज्यसभा में आरामे से पारित हो गइल. लोकसभा एकरा के पहिलही पास क दिहले बिया. एह मुद्दा पर कांग्रेस आपन पूरा ताकत लगा दिहले रहुवे बाकिर ओकरा निराशा हाथे लागल.\nअब देखे के बा कि बिना जरूरी संख्याबल रहते लोकसभा में नेता विपक्ष पद खातिर कांग्रेस के रिरियइला के का असर पड़त बा. अपना बेर सत्ता मद में कांग्रेस कबो ना सोचलसि कि एक दिन उहो विपक्ष में एह हाल में आ सकेले.\nTags: कांग्रेस, ट्राई संशोधन, राज्यसभा, लोकसभा


भोजपुरी सेवी अजीत दुबे मैथिली-भोजपुरी अकादमी के उपाध्‍यक्ष बनलें – Anjoria\nJun 29, 2013 अजीत दूबे, भोजपुरी मैथिली अकादमी\nभारतीय विमानपत्‍तन प्राधिकरण के कार्यपालक निदेशक रहल आ भोजपुरी समाज दिल्‍ली के अध्‍यक्ष अजीत दुबे के दिल्‍ली सरकार अपना मैथिली-भोजपुरी अकादमी के उपाध्‍यक्ष बनवले बिया. एह फैसला के अधिसूचना जारी करे ला दिल्‍ली के मुख्‍यमंत्री शीला दीक्षित के मंजूरी मिल गइल बा.\nविश्‍व भोजपुरी सम्‍मेलन के राष्‍ट्रीय कार्यकारी अध्‍यक्ष अजीत दुबे अकादमी के संस्‍थापक सदस्‍य हउवें आ भोजपुरी भाषा के संवैधानिक मान्‍यता दिआवे के अभियान में बरीसन से लागल बाड़न.\nबतकुच्चन – ११५